https://1baiser.com سوڵتانسازی و هاوپه‌یمانێتیی یه‌ده‌گ |\nHome بیروڕا سوڵتانسازی و هاوپه‌یمانێتیی یه‌ده‌گ\nئێستا له گۆڕه‌پانی سیاسیی عێراقدا زیاتر له یاریزانێكی سیاسی هه‌یه كه جگه له‌وه‌ی به نیازی پێشڕه‌وایه‌تیكردنی حكومه‌تی داهاتووه خه‌ونیش به پۆست و ده‌ستكه‌وتی زۆره‌وه ده‌بینێت. بوونی زیاد له یاریزانێك ئاماژه‌یه بۆ ئه‌گه‌ری درووستبوونی زۆرتر له هاوپه‌یمانێتییه‌ك. به‌ڵام له هه‌موو بارێكدا، ئه‌گه‌ر یه‌ك هاوپه‌یمانێتی گه‌وره یان زۆرینه درووست ببێت، یان چه‌ند هاوپه‌یمانێتییه‌ك هه‌بن، ئه‌وا موقته‌دا سه‌در، وه‌ك براوه‌ی یه‌كه‌م، تاكه سوڵتانساز و پاشای درووستكه‌ری ئه‌و هاوپه‌یمانێتییه ده‌بێت كه خۆی ده‌یه‌وێت. له ده‌ره‌وه‌ی ئه‌م هاوكێشه‌یه، ڕه‌نگه هیچ كه‌سێك و هاوپه‌یمانێتییه‌ك نه‌توانێت به ئاسانی ڕه‌نگرێژی سیاسه‌تی چوارساڵی داهاتووی عێراق بكات ئه‌ویش له‌به‌ر هۆیه‌كی ساده: چونكه سه‌در ده‌توانێت نائارامی و دۆخی ناجێگیر درووست بكات هه‌روه‌ك چۆن ئه‌زموونی ڕابردووی ئه‌م كه‌شیشه ئاینییه ئه‌مه‌ی سه‌لماندووه.\nدرووستكردنی هاوپه‌یمانێتی بابه‌تی سه‌ره‌كی شانۆی سیاسی عێراق و ئه‌وله‌ویه‌تی هێزه براوه‌كانه. هه‌موو ئه‌و حزب و لایه‌نانه‌ی خاوه‌ن كورسیی زۆر و چاویان له ده‌سكه‌وتی سیاسییه له حكومه‌تی داهاتوودا، هه‌ڵسه‌نگاندنی جۆری ئه‌و هاوپه‌یمانێتییه‌یان كردووه كه به‌نیازن تێیدا به‌شداربن. ئه‌و لایه‌نانه‌ی تا ڕاده‌یه‌ك بۆچوونه‌كانیان له یه‌كدییه‌وه نزیكه، یان ده‌یانه‌وێت نه‌یاره‌كانیان بخه‌ن و له ده‌سه‌ڵات دووریان بخه‌نه‌وه، ئه‌گه‌ری چوونه نێو یه‌ك هاوپه‌یمانێتییان هه‌یه. ئه‌شێ نزیكی بۆچوونه‌كانیان له به‌رامبه‌ر سیاسه‌تی ناوخۆیی و ده‌ره‌كی وڵاتدا بێت. یان بوونی زیاتر له هۆكارێك بێت بۆ درووستكردنی هاوپه‌یمانێتی.\nله ڕووی تیۆرییه‌وه مۆدێلی ئه‌و هاوپه‌یمانێتییه‌ی ئه‌گه‌ری درووستبوونی هه‌یه له دوای هه‌ر هه‌ڵبژاردنێك، له وڵاتانی فره حزبیدا، له سێ حاڵه‌ت تێپه‌ڕ ناكات.\nیه‌كه‌م: هاوپه‌یمانێتیی نێوان ته‌نیا دوو لایه‌ن كه جگه له خۆیان حه‌ز به پێكهێنانی هاوپه‌یمانێتی له‌گه‌ڵ هیچ لایه‌نێكی دیكه ناكه‌ن. له وڵاتانی فره ئێتنیكدا، جگه له هۆكاری تائیفی و ئاینی، هۆكاری تر ئه‌وه‌یه ئه‌و دوو لایه‌نه وه‌ك دوو دڵخوازی سیاسی، یاریزانی سه‌ره‌كی گۆڕه‌پانه‌كه‌ن و به‌م هاوپه‌یمانێتییه زۆرینه پێك ده‌هێنن و پێویستیان به هیچ لایه‌نێكی دیكه نابێت بۆ درووستكردنی حكومه‌ت. له ڕووی پراكتییكییه‌وه ئه‌م جۆره بۆ دۆخی ئێستای عێراق نابێت چونكه پێكهێنانی حكومه‌ت پێویستی به بوونی 165 كورسییه له ئه‌نجومه‌نی نوێنه‌ران. واته زیاتر له دوو لایه‌ن پێویسته بۆ هاوپه‌یمانێتی زۆرینه. له‌م دۆخه‌دا نه سه‌در و نه هیچ لایه‌نێكی تر به پێكهێنانی هاوپه‌یمانێتی نێوانیان ناتوانن حكومه‌ت درووست بكه‌ن.\nدووه‌م: له ئه‌گه‌ری پێكنه‌هێنانی هاوپه‌یمانێتی نێوان ته‌نیا دوو لایه‌ن ئه‌وا هه‌ر یاریزانێكی سه‌ره‌كی هه‌وڵی هاوپه‌یمانێتی سێ قۆڵی ده‌دات.سێ لایه‌ن كه دڵخوازی یه‌كترن، تا ڕاده‌یه‌كی زۆر له هه‌موو ڕوویه‌كه‌وه یه‌كدیان قبووڵ و به باشی هه‌ڵسه‌نگاندنیان بۆ یه‌كتر كردووه ده‌توانن بڕیار له درووستكردنی ئه‌م هاوپه‌یمانێتییه بده‌ن. بۆ دۆخی عێراق، ئه‌و هاوپه‌یمانێتییه‌ی له‌م باره‌دا پێكده‌هێنرێت هه‌ر سێ لایه‌نێك ده‌گرێته‌وه كه ڕێژه‌ی كورسییه‌كانیان بگاته 165 كورسی. به مانایه‌كی تر، ئه‌گه‌ری پێكهێنانی زیاد له هاوپه‌یمانێتییه‌ك له ئارادایه چونكه ئه‌و لایه‌نانه‌ی كورسیان بردووه‌ته‌وه له سیان زیاترن. بۆ نموونه، سه‌در ده‌توانێت له‌گه‌ڵ دوو لایه‌نی تر كه ڕێژه‌ی كورسییه‌كانیان زۆره بچێته ناو یه‌ك هاوپه‌یمانێتییه‌وه. یان سێ لایه‌نی تر كه بتوانن ئه‌و ڕێژه‌یه مسۆگه‌ر بكه‌ن بۆ درووستكردنی حكومه‌ت پێویسته.\nسێیه‌م: هاوپه‌یمانێتی نێوان چه‌ند لایه‌نێك كه زیاد له سێ حزب و یاریزانی سیاسی تێیدا به‌شداربن تا ئه‌گه‌نه ئه‌و ئاسته‌ی هاوپه‌یمانێتی زۆرینه پێكده‌هێنن. له‌م حاڵه‌ته‌دا هه‌موو لایه‌كی به‌شدار یه‌كدی قبووڵه و كه‌س ڤیتۆی له‌سه‌ر كه‌س نییه. ئه‌گه‌ر به‌پێی تویته‌كانی سه‌در بێت پێكهێنانی هاوپه‌یمانێتییه‌كی له‌م چه‌شنه ئه‌گه‌رێكی كراوه‌یه.\nله ڕاستیدا چونكه هاوپه‌یمانێتییه‌كه‌ی سه‌در زۆرینه‌ی كورسییه‌كانی په‌رله‌مانی بردووه‌ته‌وه بۆیه وه‌ك یاریزانێكی سه‌ره‌كی دوای هه‌ڵبژاردن له‌لایه‌ك هه‌م هاوپه‌یمانێتی یه‌ده‌گی هه‌یه و له‌لایه‌كی تریشه‌وه هه‌م وه‌ك میدیای خۆرئاوایی باسی ده‌كه‌ن سوڵتانساز یان پاشا درووستكه‌ری چوار ساڵی داهاتووه.\nبێگومان سه‌در له‌لای خۆیه‌وه گه‌ڵاڵه‌ی هاوپه‌یمانێتی داهاتووی كردووه. هه‌ڵسه‌نگاندنی ئه‌و لایه‌نانه‌ی كردووه كه ده‌یه‌وێت له‌گه‌ڵیاندا حكومه‌ت پێكبهێنێت. به مانایه‌كی تر له ئێستاوه هاوپه‌یمانێتی یه‌ده‌گی هه‌یه. بڕیاری كۆتاییش بۆ درووستكردنی هاوپه‌یمانێتییه‌كی زۆرینه وه‌ستاوه‌ته سه‌ر ئه‌وه‌ی تا چه‌ند لایه‌نه‌كانی تر به داواكارییه‌كانی ڕازیی ده‌بن. بوونی هاوپه‌یمانێتی یه‌ده‌گ بۆ حزب و لایه‌نه‌كانی تریش هه‌ر ڕاسته. به‌ڵام دواجار ئه‌وه كه‌سی یه‌كه‌می ئه‌و حزب و لایه‌نانه‌ن كه بڕیار ده‌ده‌ن له‌گه‌ڵ كێدا بچنه یه‌ك به‌ره‌وه.\nسوڵتانسازی یان درووستكه‌ری پاشا، كه یه‌كێكه له هه‌ره گرنگترین پرسه‌كان، له هاوپه‌یمانێتی یه‌ده‌گدا وابه‌سته‌ی ڕێككه‌وتنی نێوان لایه‌نه‌كانه. تا ڕێژه‌ی هاوپه‌یمانێتییه‌كان زۆرتر بێت ئه‌وا سوڵتانسازی له‌به‌رده‌م ئه‌گه‌ری جۆراوجۆردایه. بۆ نموونه، له‌به‌رئه‌وه‌ی هه‌ر لایه‌نێك كاتێك ده‌چێته ناو ئه‌و هاوپه‌یمانێتییه‌ی كه خۆی مه‌به‌ستییه‌تی و به دڵیه‌تی ئه‌وا زۆرترین ئاره‌زووی درووستكردنی پاشای هه‌یه كه لێره‌دا مه‌به‌ست لێی پۆستی سه‌رۆكی ئه‌نجومه‌نی وه‌زیرانه. ئه‌و دابه‌شبوونه‌ی له نێوان لایه‌نه پێكهێنه‌ره‌كانی هاوپه‌یمانێتی زۆرینه درووست ده‌بێت له‌باره‌ی سوڵتانسازییه‌وه ده‌رگا به ڕووی ناسازان له نێوان لایه‌نه‌كاندا ده‌كاته‌وه. كه ئه‌مه‌ش هۆكارێكه بۆ دواكه‌وتنی پێكهێنانی حكومه‌ت.\nدواجار، سه‌ره‌ڕای ئه‌وه‌ی مه‌سه‌له‌ی پێكهێنانی هاوپه‌یمانێتی له نێوان لایه‌نه عێراقییه‌كاندا هێشتا له بواری مشتومڕ و گفتوگۆدایه، به‌ڵام هه‌ر لایه‌نێك له‌لای خۆیه‌وه به ناراسته‌وخۆ نه‌خشه‌ی هاوپه‌یمانێتی یه‌ده‌گی كێشاوه له‌حاڵه‌تێكدا ئه‌گه‌ر هاتوو ئه‌وه‌ی خۆی ده‌یویست نه‌هاته‌دی. فۆرمی هاوپه‌یمانێتییه‌كان بڕیار له‌سه‌ر سوڵتانسازی یان ئه‌وه‌ی پێی ده‌وترێت درووستكه‌ری پاشا ده‌دات. ئه‌م دوو پرسه له گرنگترین پرسه‌كانی ئێستای عێراقن.\nڕەزا چاوڕەش ئەڵقەی پەنجە بڵاو دەکاتەوە\nڕێگەیەكی ڕاست هەیە بۆ كۆتاییپێهێنانی جەنگ لە سوریا\nدینا گۆرانی بۆ شێرپەنجە دەڵێت


لە چارەنووسی دوو هاووڵاتیی کورد بە ناوەکانی "داریووش خالیدییان"، تەمەن ۲۲ ساڵ، کوڕی هووشەنگ و "مۆحسێن سەعیدی"، تەمەن ۲۱ ساڵ، کوڕی حوسێن و خەڵکی شاری قوروە، زانیارییەک لە بەردەستدا نییە.\nبە وتەی سەرچاوەیەکی ئاگادار، ئەو دوو هاووڵاتییە لە ماوەی دەسبەسەرکرانیاندا لە "دەسپێڕاگەیشتن بە پارێزەر" و "چاوپێکەوتن لەگەڵ بنەماڵەکانیان"، بێبەری کراون.\nئەو سەرچاوەیە هەروەها وتوویەتی: "سەرەڕای بەدواداچوونەکانی بنەماڵەی ئەو دوو هاووڵاتییە بۆ ئاگاداربوون لە چارەنووسی کوڕەکانیان، هێزە ئەمنییەتییەکان لە دانی هەر جۆرە وڵامێکی ڕوون لەوبارەیەوە خۆ دەبوێرن".\nڕۆژی پێنجشەممە ١٦ی بانەمەڕ، ئەو دوو هاووڵاتییە، لەلایەن هێزە ئەمنییەتییەکانەوە بەبێ بەڵگەی یاسایی دەسبەسەر و بۆ لێپرسینەوە ڕەوانەی یەکێک لە گرتنگە ئەمنییەتییەکانی سنە کراون.\nهەتا ئێستا لە هۆکاری دەسبەسەری و تۆمەتی وەپاڵدراو دژی ئەو دوو هاووڵاتییە، زانیارییەکی ورد لە بەردەستدا نییە.\nوێنە: مۆحسێن سەعیدی و داریووش خالیدییان


بەڕێوەبەری ناحیەی بنگرد: باشی ڕێگاکە هۆکاری ڕوداوی هاتووچۆکە بووە\nژمارەی ئەو کەسانەی گیانیانلەدەستداوە زیادیکرد\n2019.04.20 - 12:36\nیەکێکی دیکە لە بریندارەکانی ڕووداوە هاتووچۆکەی دوێنێی ناحیەی بنگرد گیانیلەدەستدا، بەوەش ژمارەی ئەو کەسانەی گیانیانلەدەستداوە بەرزبوەوە بۆ حەوت کەس، بەڕێوەبەری ناحیەی بنگردیش هۆکاری ڕوداوەکەی ئەشکرا کرد و ڕایگەیاند، باشی ڕێگاکە هۆکار بووە.\nمحەمەد عەبدولڕەحمان، بەڕێوەبەری ناحیەی بنگرد بە ناس کورد-ی ڕاگەیاند: "بەداخەوە شەوی ڕابردوو یەکێکی دیکە لە بریندارەکانی ڕووداوە هاتووچۆکەی دوێنێی سنورەکەمان گیانیلەدەستدا، کە منداڵێك بوو، ڕێژەی مردووان بۆ حەوت کەس بەرزبووەوە و شەش کەسیش بریندارن".\nبە وتەی محەمەد عەبدولڕەحمان، بریندارەکان گواستراونەتەوە بۆ نەخۆشخانی فریاکەوتنی سلێمانی و تا ئێستا دۆخی یەکێکیان ناجێگیرە.\nسەبارەت بە هۆکاری ڕووداوەکەش بەڕێوەبەری ناحیەی بنگرد، وێڕای پیشاندانی خەمباری خۆی بۆ ڕووداوەکە ئاماژەی بەوەکرد، بەشێک لە میدیاکان باسیان لەوە دەکرد کە خراپی ڕێگاکە هۆکاری ڕووداوەکەیە، بەڵام هۆکاری سەرەکی ڕووداوەکەی بۆ تیژڕەوی و پابەند نەبوون بە ڕێنماییەکانی هاتووچۆ گەڕاندەوە، وتیشی: "دەکرێت بڵێین باشی ڕێگاکە هۆکاری تیژڕەوی ئۆتۆمبێلەکان و ڕوودانی ڕووداوەکە بووە".\nدوێنێ هەینی 19ی نیسانی 2019 ڕووداوێکی هاتووچۆ له‌سه‌ر رێگای ناحیه‌ی بنگرد-رانیه ڕوویدا و بەهۆیەوە تا ئیستا حەوت كه‌س گیانیانله‌ده‌ستدا.\nپێنج کەس لەوانەی گیانیانلەدەستداوە، ئەندامی یەک خێزانن، کە سێ ژن و دوو منداڵن، ڕوداوەکەش لە نێوان دوو ئۆتۆمبێلی جۆرەکانی تۆیۆتا کامری و تۆیۆتا هایلۆکس ڕویداوە.\nكشتوكاڵی سلێمانی: بەشێك لە گەنمی كوردستان تووشی كەڕو بووە\n2019.04.20 - 21:45


ئێران بە هاوكاری ئەوروپا هەوڵی خۆپاراستن لە سزاكانی ئەمەریكا دەدات\nئێران كە لە ژێر مەترسی سزا قورسەكانی ئەمەریكادایە، لە ئەوروپا نزیك كەوتووەتەوە و هەموو هەوڵێك دەدات ئەو وڵاتانە رازی بكات گرەنتی پاراستنی بەرژەوەندییە ئابوورییەكانی ئێران لە رێككەوتنی ناوكیی بكەن. ئەگەری زۆرە ئەوروپا رێچارەیەكی ناوەند بدۆزێتەوە كە لە لایەك رێككەوتنی ناوكی هەڵنەوەشێتەوە و لە لایەكی تر دڵی ئەمەریكا و ئێرانیش رازی بكات.\nسەرەتای هەفتەی رابردوو دۆناڵد ترەمپ سەرۆكی ئەمەریكا بەر لە وادەی دەستنیشانكراوی خۆی لە رێككەوتنی ناوكیی كشایەوە و بە فەرمی رای گەیاند كە قورسترین سزاكان بەسەر ئێراندا دەسەپێنێت و هەڕەشەی لە وڵاتان و كۆمپانیاكانی دنیاش كرد ئەوانەی هاوكاری ئێران بكەن و رێز لە سزاكان نەگرن ئەوا سزا دەدرێن.\nبڕیارەكەی ترەمپ هەر خێرا كاریگەریی خراپی خستە سەر ئابووری ئێران و نرخی تمەن لە بازاڕی ئازاد كە پێشتر نزیكەی پێنج هەزار تمەن بوو بۆ هەر دۆلارێك تا نزیكەی هەشت هەزار تمەن داشكاند. ئەمە سەرەتای كاریگەرییەكانە و لە داهاتوودا ئەمەریكا جگە لە رێگرتن لە فرۆشتنی نەوتی ئێران، دەیەوێت لە چەندان بواری تردا ئەو وڵاتە گەمارۆ بدات.\nدوای ئەوی ترەمپ لە رێككەوتنەكە كشایەوە ئەوروپا و ئێران بە چڕی لەگەڵ یەكتردا كەوتوونەتە گفتوگۆ و دەیانەوێت هەر چۆنێك بێت رێگری لەوە بكەن رێككەوتنەكە لە لایەن ئێرانیش هەڵبوەشێتەوە، بەڵكو میكانیزمێكی بۆ دابنێن كە لە لایەك ئێران رازی بكەن و لە لایەكی تریش خۆیان پێوەندییەكانیان لەگەڵ ئێراندا نەپچڕێنن.\nسەرەڕای ئەوەی كە بەشێكی بەرچاو لە توندڕەوەكانی ئێران پێشوازییان لە بڕیاری كشانەوەی ئەمەریكا لە رێككەوتنی ناوكیی كرد و تەنانەت پیرۆزبایییان لە خەڵك كرد، بەڵام حكوومەتی روحانی لەگەڵ ئەوەدا نییە ئێران لە رێككەوتنەكە بكشێتەوە، چونكە دەزانێت كشانەوەی ئێران لە رێككەوتنەكە بە واتای ئەوە دێت ئیتر ئێران دەستی لە هەموو شتێك بەردەبێت و دەبێت بۆ ماوەیەكی درێژ تەحەمولی تەنگژەی دارایی و سزا نێودەوڵەتییەكان بكات.\nماوەی چەند رۆژێكە هەر بۆ ئەو مەبەستە محەمەد جەواد زەریف وەزیری دەرەوەی ئێران سەردانی ئەوروپای كردووە و لەگەڵ وەزیرانی دەرەوەی وڵاتانی ئەوروپا لە دانوستاندایە.\nدوێنێ سێشەم نوێنەری یەكێتیی ئەوروپا گوتی وڵاتانی ئەوروپا لە بیری ئەوەدان تا چارەیەكی گونجاو بۆ پرسی رێككەوتنی ناوكیی بدۆزنەوە. بەگوێرەی "بی بی سی" فدریكا موگرینی بەرپرسی سیاسەتی دەرەوەی یەكێتیی ئەوروپا دوای بینینی هەریەك لە وەزیرانی دەرەوەی ئێران، بەریتانیا، فڕەنسا و ئەڵمانیا گوتی، ئەو گرووپە پسپۆڕانی خۆیان راسپاردووە تا بۆ پاراستنی پێوەندییە بازرگانییەكانیان لەگەڵ ئێران رێچارەیەكی گونجاو بۆ رێككەوتنی ناوكیی بدۆزنەوە و لە ماوەی چەند هەفتەیەكی تردا بڕیاری پێویست دەربكەن.\nبڕیارە هەفتەی داهاتوو كۆبوونەوەیەكی تر لە ئاستی جێگرانی وەزیرانی دەرەوە لەسەر پێشنیاری ئێران لە ڤیەننا بەڕێوە بچێت كە هەر لەسەر پرسی رێككەوتنی ناوكیی دەبێت.\nئەوروپا دەیەوێت سوود لە مادەیەكی یاسایی وەربگرێت كە بۆ دەیەی نەوەتی زاینی دەگەڕێتەوە و ئەو مادەیەش كۆمپانیاكانی ئەوروپا لە سزاكانی ئەمەریكا دەپارێزێت.\nموگرینی گوتوویەتی ئامانجی ئەوروپا ئەوەیە ئێران بتوانێت لە فرۆشتنی نەوتەكەی بەردەوام بێت و هاوكات بانكەكانی ئەوروپاش درێژە بە پێوەندییەكانیان لەگەڵ ئێراندا بدەن.\nئەگەر ئەمە بۆ ئێران بێتە دی، ئەوا ئێران ناكەوێتە ئەو دۆخە ئابوورییە ترسناكەی بۆی چاوەڕوان دەكرا. كاتی خۆی گرنگترین سزا كە بووە هۆی پاشەكشە پێكردنی خێرای ئابووری ئێران، رێگریكردن بوو لە فرۆشتنی نەوتی ئێران و تەنانەت هەموو ئەو كۆمپانیا ئەوروپییانەش ئەگەر بچووكترین مامەڵەیان لەگەڵ ئێراندا بكردایە، ئەوا لە لایەن ئەمەریكاوە سزا دەدران.\nرێككەوتنی نوێی ئێران لەگەڵ ئەوروپا بۆ ئێران و ئەوروپاش قازانجی هەیە لە لایەك ئێران بە یارمەتی ئەوروپا سزاكان بۆ سەر خۆی سووك دەكات و لە كاریگەریی سزا قورسەكانی ئەمەریكا كەم دەكاتەوە و لە لایەكی تر ئەوروپاش كە لە پێوەندییە بازرگانییەكانی لەگەڵ ئێراندا سوودێكی زۆری پێ دەگات، پێوەندییەكانی خۆی لەگەڵ ئێران دەپارێزێت.\nئاخر هەر لە دوو ساڵی رابردوو كە سزاكان لەسەر ئێران كەم كرانەوە بە دەیان كۆمپانیای ئەوروپی لە ئێران وەبەرهێنانی كردووە و گرێبەستی گەورەیان لە بواری بازرگانی و وەبەرهێنان و پەرەپێدانی كێڵگەكانی نەوت و پێترۆكیمیایی و بەرهەمهێنانی ئۆتۆمبێل واژوو كردووە.\nمحەمەد جەواد زەریف تەنانەت بە شێوەیەكی ناراستەوخۆ هەڕەشەی لە وڵاتانی ئەوروپا كرد كاتێكی زۆریان لە بەردەستدا نییە تا رێیەك بۆ ئەوە بدۆزنەوە گرەنتی بەرژەوەندییەكانی ئێران بكەن. ئێران باش لەوە تێدەگات بۆ وڵاتانی ئەوروپا چەندە چەورە و لەوانەیە هەندێك ئیمتیازی ئابووری زیاتر بە ئەوروپا بدات بۆ ئەوەی لە نەهامەتییەكانی ئەمەریكا بیپارێزن.\nوەزیری گەنجینەی ئەمەریكا دوای بڵاوبوونەوەی هەواڵی چوونەدەرەوەی وڵاتەكەی لە رێككەوتنی ناوكیی، ئاشكرای كردبوو گرێبەستی فرۆشتنی هەردوو جۆری فڕۆكەی بوئینگ و ئەیرباس بە ئێران هەڵدەوەشێنەوە.\nفڕۆكەی ئەیرباس بە بێ پشتیوانی ئەمەریكا ناتوانێت درێژە بە گرێبەستەكانی لەگەڵ ئێراندا بكات. دوای رێككەوتنی ناوكیی لە ساڵی 2015 ئێران مافی ئەوەی پێ درا فڕۆكەی نوێ بكڕێت، بۆیە هێڵی ئاسمانی ئێران گرێبەستی كڕینی 100 فڕۆكەی ئەیرباس، 80 فڕۆكەی بوئینگ، 20 فڕۆكەی ATR كە بە هاوبەشی ئیتاڵیا و فڕەنسا بەرهەم دەهێنرێت، واژوو كرد.\nسزاكانی ئەمەریكا بۆ سەر ئێران هەر بەردەوام دەبن تەنیا لە كاتی رێككەوتنی ئێران و ئەوروپا، دەستی ئێران تا رادەیەك كراوەتر دەبێت و خۆی لە داڕمانێكی لەناكاوی ئابووری دەپارێزێت.


زیانەكانی سێكس كردن بەشێوەیەكی ڕۆژانە\nهەواڵی / 14/7/2020 1663 جار بینراوە\nپسپۆڕانی تەندروستی باس له زیانه‌كانی ئەنجامدانی سێكس ده‌كه‌ن بەشێوەیەكی ڕۆژانە .\nبەپێی ئەو توێژینەوانەی لەسەر سێكس كردن ئەنجامدراوە دەركەوتووە باشترە ئەو پەیوەندییە هەفتانە سێ بۆ چوار جار ئەنجام بدرێت و بەو شێوەیەش چەند سودێكی بۆ هەردوو ڕەگەزی نێر و مێ دەبێت، بەڵام گەر پەیوەندییەكە بەشێوەیەكی ڕۆژانە بوو، ئەوا سودەكانی دەگۆڕێت بۆ زیان.\nده‌بێته خوو: مه‌هێڵه سه‌رجێییكردنت له‌گه‌ڵ خێزانه‌كه‌ت دا ببێته خوویه‌ك و هه‌موو ڕۆژێك بیكه‌یت، چونكه ئه‌مه ده‌بێته هۆی بێزاربوون لێی، بۆیه باشتر وایه هه‌فته‌ی سێ یان چوارجار له‌گه‌ڵ خێزانه‌كه‌ت سه‌رجێیی بكه‌ی.\nده‌بێته په‌یوه‌ندییه‌كی سێكسی و هیچیتر: مه‌به‌ست لێره‌دا ئه‌وه‌یه، كه ئه‌و هه‌سته ڕۆمانسی و چێژه‌ی له سه‌رجێییكردنه‌كه‌دا له‌گه‌ڵ خێزانه‌كه‌ت هه‌یه، نامێنێ، چونكه وه‌كوو كارێكی ڕۆژانه‌ی لێ دێ، هێنهده دووباره ده‌بێته‌وه.\nده‌بێته هۆی پشتگوێخستنی بواره‌كانیتری ژیانی هاوسه‌رگیری: لێره‌دا مه‌به‌ست له‌وه‌یه، ژن و مێرد له ژیانی هاوسه‌رگیرییاندا ته‌نیا سێكس به‌یه‌كه‌وه نایانبه‌ستێته‌وه، به‌ڵكوو ده‌بێ كاتیان بۆ ده‌ربڕینی هه‌ستی خۆشه‌ویستی یه‌كدی هه‌بێ و كاتیان بۆ گوێگرتن له‌یه‌كدی هه‌بێ و زۆرشتیتر كه ئه‌گه‌ر ئه‌وانه نه‌بن و ته‌نیا بیر له لایه‌نی سێكسكردن بكرێته‌وه، ئه‌وا خۆشه‌ویستییان بۆ یه‌كدی كه‌م ده‌بێته‌وه و زۆرجار ئه‌و خێزانانه‌ی كه له‌و جۆره ڕه‌فتاره ده‌كه‌ن، كۆتاییان به لێكجیا بوونه‌وه دێت.\nده‌بێته هۆی هه‌وكردنی كۆئه‌ندامی زاوزێی خانمان: به‌پێی لێكۆڵینه‌وه زانستییه‌كان زۆر سێكسكردن به شێوه‌یه‌كی به‌رده‌وام ڕۆژانه، ده‌بێته هۆی ئازار گه‌یاندن و هه‌وكردنی كۆئه‌ندامی زاوزێی خانمان.\nزیانەكانی سێكس كردن بەشێوەیەكی ڕۆژانە:\n1- بێزاری: ئەنجامدانی پەیوەندی سێكسی بەشێوەیەكی ڕۆژانە دەبێتە هۆی بێزاری و ڕەنگە یەكێك لە ڕەگەزەكان بەزۆر ئەو پەیوەندییە ئەنجام بدات، بەمەش هەستی خۆشەویستی لەنێوان ئەو دوو كەسە كەمدەبێتەوە.\n2- ماندوێتی: زۆر سێكی كردن دەبێتە هۆی ماندوو بوون هیلاكی، ئەمەش كاریگەری لەسەر دەروون و تەندروستی دەبێت.\n3- توشبوون بە نەخۆشی: سێكس بەشێوەیەكی ڕۆژانە ئەگەری توشبوون بە چەند كێشەیەكی تەندروستی زیاد دەكات بە تایبەت هەوكردنی ئەندامی مێینە و كێشەی پرۆستات لای پیاوان.


- 12/12/2019 9:18:00 AM 2518 جار خوێندراوەتەوە\nلیژنەی پەیوەندییەکانی دەرەوەی ئەنجومەنی پیرانی ئەمریکا پشتیوانی لە پڕۆژەیاسایەک کرد کە رێگە بە سەرۆکی ئەمریکا دەدات بەهۆی هێرشکردنە سەر باکوری سوریا وکڕینی سیستەمی ئێس 400 سزا بەسەر تورکیادا بسەپێنێت، لیژنەکە داواش لە دۆناڵد ترەمپ دەکات رێکاری توندتر بەرامبەر ئەنقەرە بگرێتەبەر.\nپرۆژەكە دەرفەتێکە بۆ گۆڕینی رەفتاری تورکیا\nلە کۆبونەوەی دوێنێیدا لیژنەی پەیوەندییەکانی دەرەوەی ئەنجومەنی پیرانی ئەمریکا بە زۆرینەی دەنگ پڕۆژەیاسای "بەهێزکردنی ئاسایشی نەتەوەیی ئەمریکا و رێگریکردن لە سەرهەڵدانەوەی داعش لە ساڵی 2019"ی پەسەندکرد و جیم ریش سەرۆکی لیژنەکەش کە سەر با پارتی کۆمارییەکانە دەڵێت، "پرۆژەكە دەرفەتێکە بۆ گۆڕینی رەفتاری تورکیا".\nلیژنەکە بە زۆرینەی 18 دەنگ پڕۆژەیاساکەی پەسەندکرد و لەبەرامبەریشدا چوار دەنگی نەخێری وەرگرت، یەکێک لەوانەی دەنگی بە پڕۆژەکە نەداوە راند پۆڵ ئەندامی کۆمارییەکانە، پۆڵ لەبارەی دەنگنەدانی بە پرۆژەکە وتی "ئەو پرۆژەیە بەربەستی زیاتر بۆ سەرۆک دروستدەکات بە تایبەت لە کاتی گفتوگۆکانی لەگەڵ رەجەب تەیب ئەردۆگان سەرۆک کۆماری تورکیادا لە بارەی هێرشەکانی تورکیا بۆ سەر سوریا و کڕینی سیستەمی ئێس 400 ی روسی".\nلە کاردانەوەی ئەو بڕیارەشدا تورکیا هەڕەشەی وەڵامدانەوەی هەر سزایەکی ئەمریکا کرد و جەختی لە بەردەوامی کڕینی سیستەمی بەرگری ئێس 400 ی روسی کردەوە، لەو بارەیەوە سەرۆکایەتی تورکیا رایگەیاندوە، "ئەندامانی کۆنگرێس چاوەکانیان بەستوە و گوێیەکانیان لە ئاستی راستییەکاندا داخستوە".\nپێشوتریش ئەنجومەنی نوێنەرانی ئەمریکا پڕۆژەیاسای سەپاندنی سزاکانی بەسەر تورکیادا لەسەر هەمان دو دۆسیە بە دەنگی 403 ئەندام پەسەند کرد و رەوانەی سەرۆکی وڵاتەکەی کردوە، هەرچەندە ترەمپ یاساکەی پەسەند کردوە بەڵام جێبەجێکردنی ناوەڕۆکی یاساکەی راگرتوە بەمەستی گەشتن بە رێککەوتنێک لە رێگەی گفتوگۆکانیان لەگەڵ ئەنقەرەدا.


نهێنیی پشت دروستبوونی پاڵەوانەکانی شۆڕش لە رۆمانی شەوی ئەستێرەکاندا.\nڕۆمانی شەوی ئەستێرەکان لە نووسینی یاسین بانیخێڵانی، بە سەفەری مامۆستایەکی خانەنشین کە ناوی (هێڵەرس باومان)ە دەستپێدەکات بۆ پشوودان سەفەر دەکات بۆ دوورگەیەک لەسەر ئامۆژگاری دکتۆر شاسۆتی هاوڕێی ، لەوێ چاوی بە ماسیگرێک دەکەوێت بە ناوی (شایگانی پوژمان) ئەم ماسیگیرە دەبێتە حیکایەت خوانی ڕۆمانەکە و دەیان چیرۆک و بەسەرهات و ڕوداو دەگێڕیتەوە بۆ (هێڵەرس) بە پێنج شەو. دەستپێکی ڕۆمانەکە زۆر ناوازەیە وات لێدەکات بەردەوام بیت لە خوێندنەوە نوسەر زۆر بە لۆژیکەوە ڕات دەکێشێتە ناو ڕوداو بەسەرهاتەکان، لێتان ناشارمەوە لە خوێندەوەی ئەم ڕۆمانەدا بەکوڵ گریام لە ڕوداوی ڕقبوونەوە ئەو خوشک و برایە کە دەچوون بۆ خوێندگە لە ڕێگادا لەسەراما بوون بە شێرەبەفرینە، ئەم ڕوداوە ڕاستی بوو کاتی خۆی لە سنووری سەیدسادق ڕوویدا بەڵام نوسەر ئەوەندە بەجوانی گوزارشتی لەو تراژیدیایە کردبوو من وام دەزانی سەیری فلیم دەکەم و وێنەکانم دەبینی نەک هەر وێنە بەڵکو ناخی ئەو خوشک و براشم دەبینی. بەسەرهاتی ژیانی فەرزان ئەو مێردمنداڵە کە هەر بەمنداڵی ئاوارە بوو، دایکی مرد و باوکی خێرا ژنی هێنایەوە و فەرزانی دەرکرد لەماڵ، ئەم منداڵە دەچێتە لای نەنکی و خاڵی لەوێ دەژی لە کوندێک لەویش دەچێتە ناو شۆرش بەڵام نوسەر زۆر بە لۆژیکەوە ئەوەمان بۆ باس دەکات کە پیاوانی شۆڕش چۆن خەڵکی بەزۆر ناچار دەکەن و نانی منداڵانی کوندەکان دەدزن و دەڵێن ئێمە ئازادیتان بۆ بەدیدەهێنین. وەهەروەها ئەو کوڕەی کە لە برسا ڕوکردە میوانخانەی پەپولە سپێکان بۆ ئەوەی پاروە نانێکی بدەنێ کەچی دەرکراو سوکایاتیشی پێکرا لەلایەن خاوەن میوانخانەکەوە بەڵام لە ئەنخامدا چی ڕوویدا؟ چیرۆکەکانی کامشاد و فڵامەرزی سەگکوژ و مامۆستا ئەحمەدی پەنجە شکێن دەیان بابەتی ناوازە.\nسەرگوزەشتەی ژیانی خەسرەو خەسیو کە تژی بوو لە نهێنی ئەوپیاوەی کە خزمەتکاری یەکەمی خانم ئازێتا بوو ژنی سەرهەنگ بەهزاد دەسەڵاتدارەی شۆڕش کە هەموو کێشەکانی بە کوشتن چارەسەر دەکرد. نووسەر ویستوویەتی لە ڕێگەی ئەم کارەکتەوەرەوە ئەوەمان پێبڵێت کە ئێمە زۆر زوو هەڵسەنگاندن بۆ مرۆڤەکان دەکەین ئەوەی کەم دوو بوو وا هەست دەکەین هیچ نازانێ و گەمژەیە بەڵام شتەکان هەمووی پێچەوانە بوویەوە، خەسرەوە خەسیوو سێ ساڵ لە ئوردوگیاسەردانی مامۆستا فەرزانی دەکردوو تەنها گوێ دەگرت و هیچ قسەی نەدەکرد، لەهەمووی گرینگتر ئەوەیە بۆچی پێدەڵێن خەسیوو؟ چۆن چووە ناو شۆرش؟ ئەی لەبەرچی لە پیاوانی شۆڕش هەڵهات؟ جوانترین تەکنیک لەم کتێبەدا ئەوەبوو کە خەسرەو خەسیوو باسی لەو ڕاپۆرتانە کرد کە ئامادەکرابوو بۆ کوشتنی فەرزان لە لایەن دانا بلیمەت و مامۆستا هۆگر، لەو گۆشەیەوە بەتەواوەتی تف لە شۆڕش دەکەیت ئیدی فەرزەن تێدەگات کە هەموو قسە و دەربڕینەکانی خاڵی ڕاستبوون لەسەر شۆڕش وە هەروەها بۆی ئاشکرابوو کە خەسرەو نەک گەمژە نییە بەڵکو فریادڕەسیشە، لەوەش گرینگتر ئەوەی کە چۆن خانم ئازێتا عاشقی ئەو پیاوە گێلە دەبێت و دەیکات بە وێنەکێشێکی بەتوانا عەشقەکەیان وەک دووڕەنگ لە تابلۆیەکدا ئاوێتە دەبێت و هەتا منداڵێکیش لەسکی خانم دروست دەبێت.\nنوسەر لەم ڕۆمانەدە ڕۆڵی ژن زۆر بەرز دەنرخێنێت لە ڕێگەی کارەکتەری خانم ئازێتا وە پیاوێکی خوێنڕێژ و توندوو تیژ دەکات بە کەسێکی ئاسای و نەرم و نیان تەها لە ڕێگەی سۆز و خۆشەویستی وەلێ هەر عەشقی ئەم خانمە بووە کە لە منداڵییەوە سەرهەنگ بەهزاد یان سالار ببێت بە کەسێکی ئاوا خوێن ڕێژ. وەلێ لە هەندێ شوێن پیاو دەکات بە فریشتە و دەیکاتە یااری دەستی ژن وەک بووکە شوشە.\nنوسەر وویستوویەتی ئەوەمان پێبڵێت کە هیچ شتێک مەحاڵ نییە لەبەردەم عەشقدا مرۆڤەکان هەموو کارێک دەکەن بۆ ئەوەی بە عەشقەکەیان بکەن لەوەش گرینگتر ئەوەیە کە عەشق مرۆڤەکان دەدۆزێتەوە گێلێک دەکات بە بلیمەت، وەهەروەها ئەوەشمان بۆ ڕووندەکاتەوە کە پاڵەوانەکانی شۆڕش هەموویان کارەکتەری ساختە بوون بۆ نموونە دانا بلیمەت و دکتۆر هۆگر کە هگبەیان پڕ بوو لە غەش و ئیرەیی. نوسەر لە ڕێگەی هەر کارەکتەرێکەوە وویستووەیەتی پەیامێک بگەیەنێت وە لەوەش لۆژیکتر ئەوەیە کە بە شێوەیەکی زۆر جوان ڕوداو و چیرۆکەکانی چنیوەتەوە دەکرێ بیخەینە نێۆ دونیای دەروون زانیشەوە کە سەفەر لە دەرد و جەنجاڵی و (سترێس) دوورمان دەخاتەوە بە هەموو بارەکاندا ئەوکاتەی کە دەیدەی بە خوێندنەوەی ڕۆمانەکە بەفیڕۆ ناچیت وا هەست دەکەیت سەفەر دەکەیت، تەنانەت وات لێدەکات ئەگەر بۆ جارێکیش بێت بچیت بۆ سەیری پێشەنگای نیگار کێشەکان و لە تابلۆکانیان بکۆڵیتەوە، من دەڵێم ئەوەی نیگار کێش بێت و ئەم ڕۆمانە نەخوێنێتەوە وەکو ئەوە وایە تابلۆیەکی دروست کردبێت بیخاتە بەردەم باران، وە من گرەو دەکەم هەر کەس ئەم ڕۆمانە بخوێنێتەوە بەبێ سێ و دوو خێرا بڕیاری سەفەر دەدات ئیتر گرینگ نییە بۆ کوێ و ماوەی چەن بێت.\nتەنیا ڕەخنەی من ئەوەیە کە هەڵەی تیپ زۆر زۆرە و پێویست دەکات جارێکی تر پیاچوونەوەی بۆ بکەن و ئەو هەڵانە چاک بکەن.\nلە کۆتایدا زۆر سوپاسی کاک یاسین بانیخێڵانی دەکەم و دەستخۆشی لێدەکەم کە ئەم ڕۆمانەی بەدیاری پێشکەش کردم، پڕ بە دڵ پیرۆزبای لێدەکەم و بەهیوای بەرهەمی زیاتر..\n٦\_١١\_٢٠١٣ - بەڕیتانیا\nماڵپه‌ڕی گه‌شبیر ئه‌حمه‌د


ئەپی Google Calendar دۆخی تاریکی بۆ بەردەست دەکرێت – کەی ئای تی ئێن\nئەپ و نەرمەکاڵا 20, ئایار 2019\nئەپی Google Calendar دۆخی تاریکی بۆ بەردەست دەکرێت\nگووگڵ بەردەوامە لە بەردەستکردنی دۆخی تاریک بۆ ئەپەکانی، ئەمەش بێگومان پێدەچێت ئامادەکاری بێت بۆ هاوتاکردنی ڕووی ئەپەکانی لەگەڵ دۆخی تاریکی وەشانی ئەندرۆید کیو. لە دوای نوێکردنەوەی ئەپەکانی Messages ،Contacts ،Calculator و Keep، گووگڵ دۆخی تاریک بۆ ئەپی ڕۆژمێرەکەی واتە Calendar بەردەست دەکات، ئەمەش لە پێناو پاراستنی چاو و پاراستنی تەمەنی پاتری و دیمەنێکی جوانتر بۆ ڕووکاری ئەپەکان.\nبۆ ئەوەی ئەم دۆخەت بۆ بەردەست بکرێت پێویستە ئەپەکە بۆ دوایین وەشان بەرز بکەیتەوە، ئەمە هەرچەندە ئەم تایبەتمەندییە زیاتر پشتبەستووە بە نوێکردنەوەی ڕاژەیی واتە Server Update، ئەمەش واتای وایە بەکارهێنەران وردە وردە دۆخەکەیان پێ دەگات. هەرکاتێک تۆ شایستەبوویت بۆ ئەم تایبەتمەندییە ئەوا لە Settings -> General -> Theme دەتوانیت دۆخەکە چالاک بکەیت.\nکرتە بکە بۆ داگرتنی ئەپی ڕۆژمێری گووگڵ\nتاگەکان ئەندرۆید Calendar DarkMode google


ئه‌مه‌ریكا ئه‌جێنداكانی توركیا له سووریا ده‌خاته به‌رده‌م مه‌ترسی گه‌وره\nپێگه‌یه‌كی ئه‌مه‌ریكی له ڕاپۆرتێكدا باس له ڕووبه‌ڕووبوونه‌وه‌ی توركیا بۆ مۆته‌یه‌كی ترسناك ده‌كات له سووریا، له‌كاتێكدا كه هه‌ر پێشكه‌وتنێكی هه‌رێمی ئامانجه‌كانی حكوومه‌تی ئه‌نكه‌ره به‌ئاراسته‌یه‌كی لادراو ده‌بات و دووری ده‌خاته‌وه له گه‌یشتن به مه‌به‌سته‌كانی.\nپێگه‌ی ئه‌لمۆنیته‌ر له ڕاپۆرتێكدا ئاماژه‌ی داوه، بڕیاره‌كه‌ی دۆناڵد تره‌مپ بۆ ده‌رچوونی ئه‌مه‌ریكا له ڕێككه‌وتنی ئه‌تۆمی ئێران كه كاریگه‌ریی بۆ سه‌ر دوو ئامانجی سه‌ره‌كی توركیا له سووریا هه‌یه، یه‌كه‌میان شكانی هێزه كوردییه‌كانی وه‌ك یه‌په‌گه‌یه و هه‌روه‌ها ڕووخانی ڕژێمی به‌شار ئه‌سه‌ده له سووریا.\nله سه‌ره‌تای ڕاپۆرته‌كه‌دا هاتووه، له مانگی كانوونی دووه‌م/یه‌نایه‌ری ڕابردوو حكوومه‌تی توركیا بڕیاری دا ڕووبه‌ڕووی هێزه‌كانی سووریای دیموكرات ببێته‌وه، كه له‌لایه‌ن حكوومه‌تی ئه‌مه‌ریكاوه پشتیوانی ده‌كران، و ئۆپراسیۆنی چڵه زه‌یتوونی له عه‌فرین به‌رپا كرد بۆ دوورخستنه‌وه و ده‌ركردنی هێزی یه‌په‌گه له عه‌فرین، ئه‌مه‌یش وای كرد بێ ڕێزی به‌رانبه‌ر ویلایه‌ته یه‌كگرتووه‌كانی ئه‌مه‌ریكا و هه‌موو كۆمه‌ڵگه‌ی نێوده‌وڵه‌تی بكات، هاوكات حه‌سه‌ن ڕوحانی سه‌رۆكی ئێران یه‌كێك بوو له‌و سه‌ركردانه‌ی داوای ڕاگرتنی هێرشه‌كانی توركیا و پاشه‌كشه‌كردنی هێزه سه‌ربازییه‌كانی ده‌كرد.\nله‌لایه‌كی تره‌وه، توركیا خۆشحاڵ بوو به هێرشه‌كانی ئه‌مه‌ریكا بۆ سه‌ر ڕژێمی ئه‌سه‌د له سووریا له كاتێكدا ئاگادار بوو كه ئه‌مه ده‌بێته هۆی تووڕه‌كردنی حكوومه‌تی مۆسكۆ و تاران كه پاڵشتییه‌كی گه‌وره‌ی ئه‌سه‌دن، هاوكات له‌گه‌ڵ ئه‌م سیاسه‌ته داینامیكییانه‌ی ئه‌نكه‌ره تا ئێسته بۆ گه‌یشتن به ئامانجه‌كانی پێویستی به پاڵپشتی واشنتن و تارانه له سووریا، هاوكات په‌له‌كردنی توركیا بۆ پشتگیریكردن له ئێران دژی ئه‌مه‌ریكا، كاردانه‌وه‌یه‌كی خێرای حكوومه‌تی ئه‌نكه‌ره بوو بۆ گه‌یشتن به پاڵپشتی و هاوپه‌یمانی ئیسلامی به‌ر له به‌هاری عه‌ره‌بی، به‌ڵام بارودۆخه‌كه ئێسته گۆڕاوه.\nله درێژه‌ی ڕاپۆرته‌كه‌دا هاتووه، سه‌ره‌ڕای هاوئاهه‌نگییان له پرۆسه‌ی ئه‌ستانه، ئێسته ئه‌م دوو وڵاته زیاتر وه‌ك كێبه‌ركێكارێكی هه‌رێمی ده‌بینرێن نه‌ك پێوه‌ندییه‌كی دۆستانه له نێوانیان هه‌بێ، هاوكات له‌گه‌ڵ دابه‌شبوونی شیعه و سوننه دوای به‌هاری عه‌ره‌بی و تێوه‌گلانی ئێران له شه‌ڕی ناوخۆیی سووریادا، ئیسلامییه توركه‌كان و میدیاكانی توركیا به شێوه‌یه‌كی ئاشكرا دژایه‌تی ئێرانیان ده‌كرد.\nڕه‌جه‌ب ته‌یب ئه‌ردۆغان له 14ی شوبات/فێبرایه‌ری ساڵی 2017 له وتارێكی له به‌حرێن هێرشێكی توندی كرده سه‌ر ئێران و ڕای گه‌یاند، لێره‌دا گه‌لێكی فارس هه‌ن كه پێویسته ڕێگرییان لێ بكه‌ین و چیتر سته‌م و زۆردارییان قبووڵ نه‌كه‌ین.\nحكوومه‌تی توركیا به‌رده‌وامه له‌سه‌ر هێرشه‌كانی بۆ ئێران و محه‌مه‌د ئه‌جه‌ت نووسه‌ری تورك له ڕۆژنامه‌ی یه‌نی شه‌فه‌قی توركیا نووسیویه‌تی، بڕوا ناكه‌م كه‌سێك مابێت له‌م وڵاته كه به‌چاوێكی به‌زه‌یییانه سه‌یری ئێران بكات، چونكه پله‌ی یه‌كه‌می به‌ده‌ستهێناوه له یه‌كگرتنه مه‌زه‌وییه‌كان و گه‌له فارسه‌كه‌ی كه هه‌وڵ ده‌دات بۆ گه‌ڕانه‌وه‌ی سووریا بۆ چاخی به‌ردین.\nفه‌خره‌دین ئاڵتوون ڕێكخه‌ری ده‌زگای توێژینه‌وه‌ی سیاسی و ئابووری توركیا ترسی خۆی به‌رانبه‌ر جووڵه‌كانی تره‌مپ ڕاگه‌یاند و گوتی، سیاسه‌تی تره‌مپ به‌رانبه‌ر ئێران وڵاته‌كه بێهێز ناكات، به‌ڵكو تایفه‌گه‌رییه‌كانی تاران به‌هێزتر ده‌كات و كاریگه‌ریی ئێران بۆ سووریا زیاتر ده‌بێت و ئێران له ناوچه‌كه بڵاو ده‌بێته‌وه و هێزه‌كه‌ی كۆنتڕۆڵ ناكرێت.\nئاڵتوون گوتی، هه‌موو هه‌وڵێكی ویلایه‌ته یه‌كگرتووه‌كانی ئه‌مه‌ریكا بۆ ڕووخاندنی ئێران و ده‌ركردنی له سووریا ته‌نانه‌ت ئه‌گه‌ر ئه‌م هه‌وڵه له‌لایه‌ن ئیسرائیلیشه‌وه بێت كه دوژمنی توركیایه، ئه‌وا حكوومه‌تی ئه‌نكه‌ره پێشوازی له‌م بڕیارانه ده‌كات، به‌ڵام به دڵنیایییه‌وه به ئاشكرا نایدركێنن.\nله درێژه‌ی ڕاپۆرته‌كه‌دا هاتووه، سه‌ره‌ڕای كێشه و ناكۆكییه‌كانیان، به‌ڵام ئێران و توركیا به‌رده‌وامن له هاوئاهه‌نگی و یارمه‌تییه‌كانیان بۆ یه‌كتر له شه‌ڕی سووریا، بۆ ئه‌م مه‌به‌سته سادات ئه‌رجین شاره‌زا له سیاسه‌تی ده‌ره‌وه له وتارێكدا نووسیویه‌تی، گومان له‌وه‌دا نییه كه ئێران هه‌رێمه‌كه‌ی له زیادبووندایه به دامه‌زراندنی هیلالی شیعه له عێراق و باشووری توركیا، ئه‌مه‌یش شتێكی گرنگ نییه كه ئه‌نكه‌ره به گه‌رموگوڕییه‌وه گرنگی پێ بدات، تاكه شت كه گرنگ بێت و به‌رژه‌وه‌ندیی هه‌ردوولا كۆیان بكاته‌وه، بوونی هێزی یه‌په‌گه‌یه له سووریا.\nبه‌ڵام ڕه‌خنه‌گرتنی ئێران له ئۆپراسیۆنی چڵه زه‌یتوون له عه‌فرین و داواكه‌ی ڕوحانی بۆ ده‌رچوونه هێزه‌كانی توركیا له سووریا ئه‌م لێدوانه‌ی پێچه‌وانه كرده‌وه، هاوكات زۆر له شیكه‌ره‌وه‌كانی بواری سیاسه‌ت ڕایان گه‌یاندووه كه هه‌ڵوێستی ئێران بۆ ده‌ركردنی توركیا له سووریا هیچ پێوه‌ندییه‌كی به كورده‌وه نییه، به‌ڵكوو بۆ گه‌شه‌نه‌كردنی پێگه‌ی توركیایه له ناوچه‌كه كه توانای ده‌ست به‌سه‌رداگرتن و چه‌كداركردنی گرووپه یاخیبووه‌كانی سووریای هه‌یه بۆ شه‌ڕكردن و وه‌ده‌رنانی حكوومه‌تی تاران له سووریا.\nله به‌شێكی ڕاپۆرته‌كه باس له‌وه ده‌كات، به‌هێزبوونی پێگه و مانه‌وه‌ی ئه‌مه‌ریكا له سووریا كارێك نییه ئه‌نكه‌ره پێشوازی لێ بكات به‌هۆی ئه‌وه‌ی واشنتن ڕه‌تی كرده‌وه پشت له هێزی كوردی یه‌په‌گه بكات له سووریا سه‌ره‌ڕای گفتوگۆ و هه‌وڵێكی زۆری حكوومه‌تی توركیا له‌گه‌ڵ واشنتن، هاوكات به پشتگیریكردنی ئه‌مه‌ریكا بۆ یه‌په‌گه توركیا ئه‌مه‌ی بۆ ده‌ركه‌وت كه چیتر هاوپه‌یمانی حكوومه‌تی واشنتن نییه، هه‌روه‌ها ئه‌م بڕیاره ده‌بێته هۆی دڵخۆشبوونی ئێران.\nله كۆتای ڕاپۆرته‌كه ئه‌وه ڕوون كراوه‌ته‌وه كه ئامانجی ئێسته‌ی توركیا ته‌نیا بۆ هه‌ڵبژاردنه‌كه‌ی وڵاته‌كه‌یه‌تی كه بڕیاره 24ی حوزه‌یران ئه‌نجام بدرێت، به‌ڵام دوای ئه‌وه سووریا ده‌بێته‌وه بابه‌تێكی گرنگ و سه‌رئێشه‌یه‌ك بۆ حكوومه‌تی توركیا له كاتێكدا كه سیاسه‌ته‌كه‌ی به‌رانبه‌ر سووریا له‌گه‌ڵ هه‌ر پێشكه‌وتنێكی نه‌رێنی له گۆڕاندایه.\nبۆچی هه‌ر مسوڵمانێك توندڕه‌و بێت "بوخاری" تۆمه‌تبار ده‌كرێ؟\n"ئەگەر پەرلەمانی عێراق یاساش دەربكات هێزەكانی ئەمەریكا ناچنە دەرەوە"\nنووسەرێك: عێراق بێ گەندەڵی هەڵناكات\nده‌ریای ڕه‌ش..سه‌رچاوه‌ی ململانێكانی ڕابردوو و ئێسته و داهاتوو


حکومه‌تی هه‌رێم ئاماده‌کارییه‌کانی بۆ كردنه‌وه‌ی خاڵی سنوری شۆشمێی ته‌واو کردووه\nجێگری پارێزگاری هه‌ڵه‌بجه رایده‌گه‌یه‌نێت كه حكومه‌تی هه‌رێمی كوردستان ئاماده‌کارییه‌کانی كردنه‌وه‌ی خاڵی سنوری شۆشمێی ته‌واو کردووه‌و ئێستا بڕیار لای حکومه‌تی ناوه‌ندی عێراقه.\nئاوێنه: له‌باره‌ی كردنه‌وه‌ی خاڵی سنوری سازان‌و شۆشمێ -ته‌وێڵه، کاوه عه‌لی جێگری پارێزگاری هه‌ڵه‌بجه ڕایگه‌یاند، حکومه‌تی هه‌رێمی کوردستان ئاماده‌کارییه‌کانی له‌خاڵی سنوری شۆشمێ ته‌واو کردووه‌و ئێستا بڕیار لای حکومه‌تی ناوه‌ندی عێراقه که به‌پێی ده‌ستور ده‌توانێت ئه‌و خاڵه سنورییه به‌فه‌رمی‌و بۆ هاتوچۆی خه‌ڵک‌و گه‌شتیاران بکاته‌وه.\nوتیشی، "له‌به‌رئه‌وه‌ی که خاڵی سنوریی سازان بازاڕچه‌ی نییه هه‌ر دولا واژۆمان له‌سه‌ر یادداشتێکی لێکتێگه‌یشتن کردووه که ئاماده‌کاریی زیاتر بۆ کردنه‌وه‌ی ئه‌و بازاڕچه‌یه بکه‌ین. له‌دیوی هه‌رێمی کوردستانه‌وه پێویستی به 14 کیلۆمه‌تر ڕێگاوبان هه‌یه‌و له‌دیوی ئێرانیشه‌وه نزیکه‌ی 10 کیلۆمه‌تر پێویستی به قیرتاوکردن هه‌یه".\nراشیگه‌یاند، له‌لایه‌کی دیکه‌وه پێویستی به‌پردێک هه‌یه که به‌پێی یادداشتی لێکتێگه‌یشتنی نێوان هه‌ردو پارێزگاری کرماشان‌و هه‌ڵه‌بجه، که‌وتووه‌ته ئه‌ستۆی پارێزگای هه‌ڵه‌بجه‌و ناردومانه بۆ وه‌زاره‌تی ئاوه‌دانکردنه‌وه‌ی حکومه‌تی هه‌رێم که که‌وتووه‌ته به‌رنامه‌ی چوار ساڵی داهاتو. هه‌ر دوولا ئاماده‌کاری باشمانکردووه‌و ڕێکه‌وتوین له‌سه‌ر ئه‌وه‌ی که ئه‌و خاڵه سنورییه‌ش بۆ هه‌ردو پارێزگاکه ببێته سه‌رچاوه‌ی خێرو ئاودانی."


ئەو سێ پزیشکەی کە نەخۆشەکان شەرم لە سەردانکردنی دەکەن\nزۆرن ئەو کەسانەی کە لە کاتی سەردانکردنی هەندێک پزیشکدا شەرم دەکەن بەهۆی ئەو جۆرە نەخۆشییە جیاوازانەی کە هەیانە، بەڵام لە هەموو کاتێکدا پێویستە لە گەر نەخۆشیەکی دیاری کراوت هەبوو سەردانی پزیش بکەیت، هەروەها گوێ نەدەیت بەو نەخۆشیەت لە هەر شوێنێکی جەستەیدایە چونکە تەندروستیت لەسەرو هەموو شتێکەوەیە،\nئەمەی خوارەوە ئەو نەخۆشیانەن کە هەرگیز نەخۆشەکە حەز بو چوونی ناکات بۆ لای دکتۆر.\n١-پزیشکی دەرونی: ئەو کەسانەی کە نەخۆسی دەرونیان هەیە سڵ دەکەنەوە لە چونیان بۆ ڕۆشتن بۆ لای پزیشکی دەرونی، بەهۆی ئەوەی لای خەڵک وا هەست دەکەن، ئەو کەسەی بچێتە لای پزیشکی دەرونی شێتە، بەڵام ئەو کەسەی کە دەزانێت باری دەرونی تەواو نییە کارێکی زۆر باش دەکات کە دەچێتە لای پزیسکی دەرونی.\n٢- پزیشکی کۆئەندامی زاوزێ: ئەو کەسانەی کە کێشەیان هەیە لە کۆئەندامی زاوزێ یان ئازار و خوێن هەمیشە خۆیان لە پزیشی ئەو بوارە بەدور دەگرن کە ئەمە کارێکی زۆر هەڵەیە، هەست دەکەن شەرمە گەر ئەو پزیشکە بیبینێت، بەڵام لە هەمان کاتدا کێشەی کۆئەندامی زاوزێ دوابخرێت ڕەنگە ببێتە کێشەو نەخۆشی درێژخایەن.\n٣- پزیشکی پێست: ئەو کەسانەی نەخۆشی پێستیان هەیە ڕەنگە زۆر کات نەخۆشیەکە پشتگوێ بخەن یان سەردانی پزیشک نەکەن، زۆرکەسیش ئەو نەخۆشیە بە شەرم دەزانێت و سەردانی پزیشکی تایبەت ناکات، بەڵام ئەو کارە زۆر هەڵەیە.\n2016-04-03 |5043 جار خوێندراوەتەوە|


ئێزیدییه‌ك ناوی دوو منداڵه جمكه‌كه‌ی ده‌كاته پارتی و بارزانی\nهاووڵاتییه‌كی ئێزیدی خه‌ڵكی شنگال كه ئێسته ئاواره‌یه و له كه‌مپی خانكێ شاری دهۆك نیشته‌جێیه، له‌مر ِۆژانه جمكێكیان بووه و ناوی له یه‌كێك له منداڵه‌كه‌ی ناوه "بارزانی" و ئه‌وه‌ی تریشی ناو ناوه "پارتی".\nنه‌وزاد یه‌زدین میرزا كه باوكی دوو منداڵه جمكه‌یه به "وشه"ی ڕاگه‌یاند، من پێشمه‌رگه‌م له هێزی پێشمه‌رگه‌ی كوردستان، به ڕوونی ئه‌وه ده‌بینم كه بارزانی و پارتی چ خه‌بات و قاره‌مانییه‌كی گه‌وره بۆ كوردایه‌تیی ده‌كه‌ن، له‌به‌ر ئه‌وه وه‌ك وه‌فادارییه‌ك بۆ ئه‌و خه‌بات و به‌رخودانییه و به‌بۆنه‌ی له دایكبوونی مه‌لا مسته‌فا بارزانی، ناوی دوو منداڵه جمكه‌كه‌م یه‌كێكیان كرد به بارزانی و ئه‌وه‌ی تریش پارتی.\nهه‌روه‌ها گوتی، لێره‌وه بانگه‌واز بۆ هه‌موو ئێزیدییه‌ك ده‌كه‌م كه ئێسته زیاتر 90% ئێزیدییه‌كان خۆیان به كورد و كوردستانی ده‌زانن و له‌سه‌ر ڕێبازی بارزانین، ئه‌گه‌ر پارتی و بارزانی نه‌بوونایه، ته‌واوی ئێزیدییه‌كان ده‌كه‌وتنه ده‌ست داعش، ئه‌و خه‌ڵكه‌ی به‌ناوی ئێزیدی بانگه‌شه بۆ لایه‌نێكی تر ده‌كه‌ن و خۆیان به كورد نازانن، ئه‌وانه هه‌رگیز و هیچ كات ئێزیدی نه‌بوون و نابن و نوێنه‌رایه‌تی ئێزیدییه‌كانیش ناكه‌ن.\nئاماژه‌ی دا، به هیمه‌تی بارزانی جارێكی تر ئێزیخان نوێ ده‌بێته‌وه و به‌رده‌وام ده‌بێ له‌سه‌ر بیر و باوه‌ڕه‌كانی خۆی و كوردایه‌تی.\nئه‌م بابه‌ته 40662 جار خوێنراوه‌ته‌وه


کازمی هەفتەی داهاتوو دەچێتە لەندەن و پاریس و بەرلین\nHome›هەواڵ›ڕۆژهەڵاتی ناوەڕاست›کازمی هەفتەی داهاتوو دەچێتە لەندەن و پاریس و بەرلین\nسایتی (بغداد الیوم) رایگەیاند کە مستەفا کازمی سەرۆکوەزیرانی عێراق سەردانی هەر یەکە لە بەریتانیا و ئەڵمانیا و فەرەنسا دەکات، ئەم سەردانەشی له‌سه‌ر بانگهێشتی فه‌رمی ئه‌و وڵاتانه بووه، بۆ به‌هێزكردنی پێوه‌ندییه‌كان و په‌ره‌پێدانی به‌رژه‌وه‌ندییه هاوبه‌شه‌كانی عێراق له‌گه‌ڵ وڵاتانی ئه‌وروپا.\nکازمی هه‌فته‌ی داهاتوو به یاوه‌ری شاندێكی حكومی سه‌ردانی له‌نده‌ن و پاریس و به‌رلین ده‌كات و یه‌كێك له داواكانی كازمیش له وڵاتانی ئه‌وروپی ناردنی چاودێری هه‌ڵبژاردن ده‌بێ بۆ عێراق، له كاتی ئه‌نجامدانی هه‌ڵبژاردنی پێشوه‌خته له وڵاتدا، پێشتر فوئاد حوسێن وه‌زیری ده‌ره‌وه‌ی عێراق ئاشكرای كرد، سه‌رۆكوه‌زیران له‌میانه‌ی سه‌ردانه‌كه‌ی بۆ ئه‌وروپا داوا له وڵاتانی ئه‌وروپا ده‌كات، ناوی عێراق له لیستی ئه‌و وڵاتانه ده‌ربهێنن كه پاڵپشتی تیرۆر ده‌كات، كه له‌لایه‌ن بانكه‌كانی ئه‌وروپاوه عێراق خراوه‌ته لیسته‌كه‌وه، ئه‌مه جیا له‌وه‌ی كه ڕه‌وانه‌كردنی چاودێر بۆ هه‌ڵبژاردنی پێشوه‌خته له حوزه‌یران داهاتوو یه‌كێكی تر ده‌بێ له داواكانی كازمی له‌و وڵاتانه‌ی سه‌ردانی ده‌كات.\nهەروەها بە شێکی دیکەی سەردانەکەی کازمی داوای كڕینی چه‌ك له فەڕه‌نسا ده‌كات، بۆ پڕكردنه‌وه‌ی پێویستییه سه‌ربازییه‌كانی سوپای عێراق، ئه‌مه جیا له‌وه‌ی پرسی وه‌به‌رهێنان و ئابووری و هاندانی وه‌به‌رهێنه‌رانی ئه‌وروپی بۆ ڕووكردنه عێراق یه‌كێك له ته‌وه‌ره سه‌ره‌كییه‌كانی گفتوگۆ كازمی ده‌بێ له‌گه‌ڵ جۆنسن و ماكرۆن و مێركل.\nلیکەرز نازناوی NBA دەباتەوە\n“ئەو پارەیەی بەنیازن لە هاووڵاتییانی وەربگرن باج نییە بەڵکو سەرانەیە”\nلەكەركوك 35 تووشبووی نوێی كۆرۆنا تۆماركران، هۆكارەكەی پرسەیەك بووە\nچین سزای بەسەر مایک پۆمپیۆ و کۆمەڵێک پەرپرسی ئەمریکادا سەپاند


پسپۆڕێکی دەروونیی: دەبێت منداڵ پێش لەدایکبوونی پەروەردە بکرێت\n25337 جار خوێندراوەتەوە\nپسپۆڕێکی دەروونیی لەبارەی دروستکردنی متمانەو بڕوابەخۆبوونی منداڵ لە پەروەردەکردندا دەڵێت، بۆ ئەوەی منداڵ بڕوای بەخۆی بێت نابێت هەموو شتێکی بۆ جێبەجێ بکەیت.\nد. کەریم شەریف قەرەچەتانی پسپۆڕی دەروونیی، لە بەرنامەی "بەیانیت باش کوردستان" لە کەناڵی ئێن ئاڕ تی، باسی شێواز و چۆنیەتی پەروەردەکردنی منداڵی کرد.\nد. کەریم شەریف قەرەچەتانی پێیوایە، ژینگە و باری دەروونیی دایک کاریگەریی دەبێت لەسەر کۆرپەلەو لە منداڵەکەدا رەنگدەداتەوە دەڵێت: "یەکەم پێداویستی دەروونیی بۆ مرۆڤ هەسکردنە بەدڵنیایی، خەڵکی پێیانوایە منداڵ پاش لەدایکبوون پەروەردە دەکرێت، جگە لەماوەی دووگیانیی، هەندێک توێژینەوە ماژە بەوە دەکەن کە نزیکەی ٢٠ ساڵ پێش دروستبوونی منداڵەکە دەبێت پەروەردە بکرێت، بەمانای ئەوەی دەبێت دایکەکەی پەروەردە کرابێت، چونکە ئەو ژیانەی ئەو کاریگەریی لەسەر منداڵەکەی دەبێت، دەبێت دایک دروونی ئارامبێت و لە ژینگەیەکی تەندروستدا پەروەردەبێت، چونکە ئەگەر توڕە و نیگەران بێت باجەکەی منداڵەکە دەیدات.\nئەو پسپۆڕە دەروونییە رێنمایی دایکان و باوکان دەکات بۆئەوەی منداڵەکەیان دەروون دروستبێت، کار لەسەر بڕوابەخۆبوونی منداڵەکانیان بکەن و دەڵێت: "دەبێت وا لەمنداڵ بکرێت بڕوای بەخۆی هەبێت و بەختەوەربێت و بەچاوی سووک سەیری خۆی نەکات، سەرکەوتووبێت لەژیاندا و شێوازی پەروەردەی دروست بکات.\nلەبارەی جێبەجێکردنی داواکارییەکانی منداڵەوە، د. کەریم شەریف قەرەچەتانی دەڵێت: "نابێت هەموو داواکارییەکی بۆ جێبەجێ بکەیت، زۆر دایک و باوک هەیە منداڵ دوای هەچی بکات دەیدەنێ و هەموو شتەکانی بۆ جێبەجێ دەکەن، چونکە کاتێک منداڵ هەموو شتێکی بۆ جێبەجێ بکەیت متمانەی بەخۆی نابێت، بۆ نمونە جانتاکەی بۆ ئامادەبکەیت و بیکەیتە شانی و گۆرەوییەکەی لەپێ بکەیت و خواردنەکە بکەیت بەدەمییەوە، کە چووە مەکتەب دەست و پێ سپی دەبێت و هەمیشە چاوەڕێیە یەکێک شتەکانی بۆ بکات، بۆیە دەبێت رایبهێنیت و ئەو شتانە بکات کە دەتوانێت بۆ ئەوەی متمانەو باوەڕی بەخۆی بێت.


→ پۆل:شۆنن مانگا\nگۆڕانکارییە نوێکان نیشان بدە بە دەستپێکردن لە ٢٤ی کانوونی دووەمی ٢٠٢١ ٠١:٠٦\n٢٣ی کانوونی دووەمی ٢٠٢١\nدکتۆر ستۆن ١٩:٠٢ +١٠٣ R3karr لێدوان بەشدارییەکان دروست کراو بە وەرگێڕانی پەڕەی «Dr. Stone» تاگەکان: وەرگێڕی ناوەڕۆک وەرگێڕی ناوەڕۆکی ٢\nدکتۆر ستۆن ١٨:٥٠ −٤ R3karr لێدوان بەشدارییەکان دروست کراو بە وەرگێڕانی پەڕەی «Dr. Stone» تاگەکان: وەرگێڕی ناوەڕۆک وەرگێڕی ناوەڕۆکی ٢\nدکتۆر ستۆن ١٨:٤٦ +١٤ R3karr لێدوان بەشدارییەکان دروست کراو بە وەرگێڕانی پەڕەی «Dr. Stone» تاگەکان: بەکارھێنانی نووسەی ناستاندارد وەرگێڕی ناوەڕۆک وەرگێڕی ناوەڕۆکی ٢\nدکتۆر ستۆن ١٨:٤٥ −٣٬١٣١ R3karr لێدوان بەشدارییەکان دروست کراو بە وەرگێڕانی پەڕەی «Dr. Stone» تاگەکان: وەرگێڕی ناوەڕۆک وەرگێڕی ناوەڕۆکی ٢ گەڕاندنەوەی دەستی\nدکتۆر ستۆن ١٨:٤٣ +٣٬١٣١ R3karr لێدوان بەشدارییەکان دروست کراو بە وەرگێڕانی پەڕەی «Dr. Stone» تاگەکان: وەرگێڕی ناوەڕۆک وەرگێڕی ناوەڕۆکی ٢ گەڕێندراوە\nدکتۆر ستۆن ١٨:٢٩ +٨١١ R3karr لێدوان بەشدارییەکان دروست کراو بە وەرگێڕانی پەڕەی «Dr. Stone» تاگەکان: بەکارھێنانی نووسەی ناستاندارد وەرگێڕی ناوەڕۆک وەرگێڕی ناوەڕۆکی ٢\nدکتۆر ستۆن ١٨:٠٩ +١٬٧٢٥ R3karr لێدوان بەشدارییەکان دروست کراو بە وەرگێڕانی پەڕەی «Dr. Stone» تاگەکان: بەکارھێنانی نووسەی ناستاندارد وەرگێڕی ناوەڕۆک وەرگێڕی ناوەڕۆکی ٢ nowiki زیاد کرا ئەگەری بەکارھێنانی وشەی نالەبار\nدکتۆر ستۆن ١٧:٥٤ +٨٣٢ R3karr لێدوان بەشدارییەکان دروست کراو بە وەرگێڕانی پەڕەی «Dr. Stone» تاگەکان: بەکارھێنانی نووسەی ناستاندارد وەرگێڕی ناوەڕۆک وەرگێڕی ناوەڕۆکی ٢ ئەگەری بەکارھێنانی وشەی نالەبار\nن دکتۆر ستۆن ١٧:٤٨ +٤٬٢٤١ R3karr لێدوان بەشدارییەکان دروست کراو بە وەرگێڕانی پەڕەی «Dr. Stone» تاگەکان: بەکارھێنانی نووسەی ناستاندارد وەرگێڕی ناوەڕۆک وەرگێڕی ناوەڕۆکی ٢ nowiki زیاد کرا ئەگەری بەکارھێنانی وشەی نالەبار\nن د. ستۆن ١٧:٠٩ +٢٬٢٢٨ R3karr لێدوان بەشدارییەکان دروست کراو بە وەرگێڕانی پەڕەی «Dr. Stone» تاگەکان: بەکارھێنانی نووسەی ناستاندارد وەرگێڕی ناوەڕۆک وەرگێڕی ناوەڕۆکی ٢\n١٧ی کانوونی دووەمی ٢٠٢١\nسەنکاریا ٢٠:٤٢ +٨٥ Sakura emad لێدوان بەشدارییەکان ←کارەکتەرەکان: لینکردنی کارەکتەرەکانی دەنگ تاگ: دەستکاریی دیداری\nوەرگیراو لە «https://ckb.wikipedia.org/wiki/تایبەت:RecentChangesLinked/پۆل:شۆنن_مانگا»


ریفراندۆم و هه‌ڵبژاردن و گۆڕان\nدوێنێ ساڵێك به‌سه‌ر ئه‌و چركه‌ساته مێژوویییه‌دا تێپه‌ڕی كه تێیدا كورد به دنیای گوت چیتر به پرسی ئێوه هه‌ڵسوكه‌وت ناكه‌ین، مێژوویه‌كی نوێ ده‌نووسینه‌وه به‌بێ ره‌زامه‌ندی ئێوه، ئاخر ئه‌وان هه‌رگیز رازی نابن كورد بدوێ. ریفراندۆم گوزارشتێكی تازه بوو له دنیای رۆشنبیری و سیاسیی كوردستاندا، دوای ئه‌وه‌ی ده‌یان ساڵ بوو له بازنه‌یه‌كی چه‌قبه‌ستوودا ژیانی گوزه‌راند و هیچی له ئاسۆدا به‌دی نه‌ده‌كرد، بۆیه ئه‌مساڵ هه‌موو شتێكی كورد جیاوازه و بیركردنه‌وه‌مان كه جاران خواستی سه‌ربه‌خۆیی بوو، ئێسته به‌دیهاتنی خواسته‌كه‌یه و رۆژی بۆ ده‌ژمێرین.\nئه‌م پرۆژه ته‌واو كوردییه كاریگه‌ره، به‌هۆی ئه‌وه‌ی میله‌تێكی له پشت بوو، كاریگه‌رییه‌كانی هه‌ر ماون و لایه‌نه پشتیوانه روونه‌كانی سه‌ربه‌خۆیی به‌رهه‌مه‌كه‌ی ده‌چننه‌وه له هه‌ڵبژاردن و لایه‌نه دوودڵه‌كانیش باج ده‌ده‌ن، به‌ڵام هێشتایش تێنه‌گه‌یشتوون هه‌ڵه‌ی گه‌وره‌یان كردووه و له‌سه‌ری ده‌ڕۆن.\nله‌م رۆژانه‌دا بۆ زانیاری خۆم چاودێری ته‌له‌ڤزیۆن یان ئۆرگانی حزبه سه‌ره‌كییه‌كان ده‌كه‌م بۆ تێگه‌یشتن له جۆری رووماڵی بانگه‌شه‌ی هه‌ڵبژاردن و شێوازی گه‌یاندنی په‌یامه‌كانیان. دیمه‌نێكی ته‌له‌ڤزیۆنی "كه‌ی ئێن ئێن" زۆر سه‌رنجم راده‌كێشێ به‌وه‌ی بزووتنه‌وه‌ی گۆڕان هێشتا تێنه‌گه‌یشتووه هه‌ڵه‌ی گه‌وره‌ی كردووه به پاڵپشتی نه‌كردنی روونی ریفراندۆمی 25ی ئه‌یلوولی 2017، هاتووه گوتاره‌كانی سه‌رۆك بارزانی له كاتی بانگه‌شه‌ی ریفراندۆمدا لێ ده‌داته‌وه گوایه پرۆسه‌یه‌كی شكستخواردوو به‌بیر خه‌ڵك دێنێته‌وه. نازانێ ئه‌مه راوه‌ستانه دژی خواستی گه‌لێك و هاوكات رێكلامه بۆ لیسته‌كه‌ی بارزانی كه وا چاوه‌ڕوان ده‌كرێ، له هه‌ڵبژاردنی یه‌كشه‌می داهاتوودا پله‌ی یه‌كه‌می سه‌ر ئاستی كوردستان به‌ده‌ست بێنێته‌وه.\nئاخر چۆن ده‌بێت حزبێكی گرنگی وه‌ك گۆڕان له‌وه تێنه‌گه‌یشتبێ كه هه‌ریه‌ك له‌و گوتارانه‌ی بارزانی ده‌یان هه‌زار خه‌ڵك بۆی وه‌ستان و سه‌تان هه‌زاریش له تی ڤییه‌كانه‌وه چاودێرییان كردووه. لایه‌نی كه‌م بارزانی گوزارشتی له خه‌باتی باوباپیرانمان ده‌كرد كه بۆ ئه‌و رۆژه بوو به ئاشكرا به دنیا بڵێن "سه‌ربه‌خۆییمان ده‌وێ"، خۆ سه‌ركرده‌كانی گۆڕان خۆیشیان هه‌ر له‌و نه‌وه‌یه‌ن كه له شاخ خه‌باتیان بۆ ئازادی و سه‌ربه‌خۆیی كردووه، بۆیه هه‌ست ده‌كه‌م هێشتا ئه‌و بزووتنه‌وه‌یه وانه‌ی له هه‌ڵه‌كه‌ی وه‌رنه‌گرتووه و له‌سه‌ری به‌رده‌وامه، له‌و روانگه‌یه‌وه كه كورد میله‌تێكه له ساڵانی رابردوودا ناڕه‌حه‌تی و خۆشگوزه‌رانیشی ته‌حقیق كرد و ته‌نیا ئه‌وه‌ی مابوو ده‌وڵه‌تیش ببینێت، بۆیه رژدی پارتی و رابه‌رایه‌تیی پرۆسه‌كه له‌لایه‌ن بارزانییه‌وه، لای خه‌ڵك وه‌ك هه‌ڵوێستێكی نه‌ته‌وه‌یی ماوه‌ته‌وه و وه‌ك بینیمان له هه‌ڵبژاردنی 12ی ئایاری رابردوو بۆ په‌رله‌مانی عێراق، حزبه‌كه‌ی بارزانی به‌رهه‌مه‌كه‌ی چنییه‌وه و گۆڕانیش باجه‌كه‌ی دا، بێ خۆبواردن له‌و فاڵه‌ی یه‌كێتی له ئامێره‌كانی ده‌نگداندا گرتییه‌وه. به‌ڵام خۆ ژماره‌یه‌كی زۆر كادر و كه‌سایه‌تیی گۆڕان هاوڕێمانن و له تۆڕه‌كانی كۆمه‌ڵایه‌تی بینیمان، پێچه‌وانه‌ی حزبه‌كه‌یان بیریان كرده‌وه و ئه‌مان به ئاشكرا كاریان بۆ سه‌رخستنی ریفراندۆم ده‌كرد و نه‌شچوون بۆ ده‌نگدان هه‌ر له‌به‌ر ئه‌و نیگه‌رانییه‌ی له بزووتنه‌وه‌كه‌دا هه‌یانبوو.\nگۆڕان ده‌رفه‌تی ئه‌وه‌ی له به‌رده‌ست بوو، ئه‌و شه‌رمنییه‌ی له ریفراندۆم دووچاری خۆی كرد و ئه‌و چاوپۆشییه‌ی له خیانه‌تی 16ی ئۆكتۆبه‌ری كرد، دوای ته‌قه‌كردن له گرده‌كه گوتاری خۆی بگۆڕێت و به روونی هه‌ڵوێستی خۆی له‌باره‌ی هه‌ردوو رووداوه‌كه پێچه‌وانه بكاته‌وه، به‌ڵام دیاره ئه‌قڵی سیاسی و كوردناسییان كورتی هێناوه.\nبۆ داهاتوویش حزبی كوردی دژی خواستی گه‌له‌كه‌ی بوه‌ستێته‌وه، گۆڕ بۆ خۆی هه‌ڵده‌كه‌نێ، به‌و پێیه‌ی ئێمه هیچمان ناوێت له سه‌ربه‌خۆییدا خۆی نه‌بینێته‌وه، خۆ ناكرێ حاشا له خه‌باتی چه‌ند نه‌وه‌یه‌ك و ئێسته‌یشمان بكه‌ین به‌وه‌ی ده‌وڵه‌تمان ناوێ، ئه‌ی چیمان ده‌وێت و بۆچی ده‌ژین؟.\nلایه‌نێكی تری گرنگی سه‌رخستنی ریفراندۆم ئه‌و ده‌ماره كوردییه بوو كه سه‌رۆك بارزانی زۆر به شاره‌زایی كاری له‌سه‌ر كرد و جووڵاندی، به‌جۆرێك زۆر كه‌س كه حزبایه‌تییان تا ئاستی مه‌ستی رۆیشتبوو، له‌و رۆژانه‌ی بانگه‌شه‌ی بارزانیدا به‌دیار گوتاره‌كانییه‌وه مووچڕكه به گیانی كوردبوونیاندا ده‌هات. ئه‌وه ئه‌و حاڵه‌ته‌یه كه تایبه‌ته به كورد و ئه‌گه‌ر بیشزانێ مردن له رێیه، كاروانه‌كه‌ی لا نادات و هه‌ر به‌و رێیه‌دا ده‌ڕوات. بۆیه كه‌سایه‌تیی ئێمه‌ی كورد یه‌ك ساڵه جیاوازه له 27 ساڵی پێشوو، داواكاری نوێ و حه‌ماسی نوێمان هه‌یه بۆ ژیان و به‌ره‌وپێشچوون.\nهه‌ڵبژاردن جووڵه‌یه‌كی جوانی دیموكراسی و گۆڕانكارییه و وزه‌ی نوێ ده‌داته‌وه به ژیان و به‌ڕێوه‌بردن، هاوكات گرنگترین خاڵی ئه‌وه‌یه خه‌ڵك به ده‌نگی خۆی هه‌ڵسه‌نگاندن بۆ لایه‌نه‌كان ده‌كات، به‌ڵام به‌داخه‌وه كێشه‌كانی ناوخۆی بزووتنه‌وه‌ی گۆڕان و هه‌رزانی به‌رهه‌م ساڵح، تابلۆكه‌ی شێواند تا بزانین بۆچوونی راستیی خه‌ڵك له‌باره‌ی خیانه‌تی 16ی ئۆكتۆبه‌ر چییه.\nئه‌م بابه‌ته 4167 جار خوێنراوه‌ته‌وه


وەک نارەزایەتییەک دژی ڕووداوەكەی دادگای سلێمانی گردبوونەوە ئەنجام دەدرێت\nئەمڕۆ لە شاری سلێمانی جارێكی دیكە گردبوونەوەی ناڕەزایی لەبەرامبەر ڕووداوەكەی دادگای سلێمانی ئەنجامدەدرێت كە تێیدا هێزە ئەمنییەكان بە شێوازێكی نەشیاو مامەڵەیان لەگەڵ كۆمەڵێك ژندا كرد.\nپەیامنێری وێستگەنیوز رایگەیاند، ئەمرۆ چوارشەممە كاتژمێر 11 ی پێشنیوەڕۆ لەبەردەم دادگای سلێمانی گردبوونەوەیەك ئەنجامدەدرێت بە مەبەستی ئیدانە كردنی ئەو ڕووداوەی لە دادگای سلێمانی ڕوویدا.\nئاماژەی بەوەش کرد، لە چالاكیییەكەدا فیدراسیۆنی ڕێكخراوەكانی كۆمەڵگەی مەدەنی و كۆمەڵێك یاساناس و چالاكوانی كۆمەڵگەی مەدەنی و هاوڵاتیان بەشداری تێدا دەكەن، بەیاننامەیەك دەخوێنرێتەوە كەتێیدا ئیدانەی ئەو كارە دەكرێت كە ڕۆژی 13ـی 6ـی 2022 لەناو حەڕەمی دادگای سلێمانی چەند كەسێك لە هێزە ئەمنییەكان بەشێوازێكی دوور لە بەهاكانی مافی مرۆڤ هەڵیانكوتایە سەر كۆمەڵێك ژن.\nهاوکات چالاكیەكە ئیدانەكردنی ئەو كارەیە و لە هەمانكاتدا هەوڵێكە بۆ گەڕاندنەوەی شكۆ بۆ دادگاكان بۆ ئەوەی هیچ كەسێك نەتوانێت هێزی خۆی بەسەر دادگاكاندا بسەپێنێت، پێویستە یاسا سەروەر بێت.\nئەمە پاش ئەوە دێت، رۆژی 13ـی 6ـی 2022، لە چوارچێوەی بەرێوەچونی دانیشتنی دادگاییكردنی یەكێك لە تۆمەتبارانی بكوژی "تارقی بەقاڵ"، لە دادگای سلێمانی گرژی لەنێوان كەسوكاری تارقی بەقاڵ و تۆمەتباردا دروست بوو، لەبەرامبەردا هێزە ئەمنییەكان بەشێوەیەكی نەشیاو مامەڵەیان لەگەڵ خوشك و دایكی تارقی بەقاڵدا كرد و یەکێک لە کارمەندانی هێزە ئەمنییەکان بە شەق لە ئافرەتێکی دا.\nتارق رۆستەم ناسراو بەتارقی بەقاڵ تەمەن 39 ساڵ، خاوەنی چوار منداڵ بوو، 18ی كانونی یەكەمی 2018 لەلایەن سێ كەسەوە ڕفێنرا، دوای چوار مانگ تەرمەكەی لە گەڕەكی قولەرەیسی لە شاری سلێمانی دۆزرایەوە. دواتر بكوژانیی دەستگیركران و لەم چەند رۆژەی رابردوودا دادگای سلێمانی رایگەیاند، "تۆمەتباران سزای لە سێدارەدانییان بەسەردا سەپێندراوە."


وه‌كو ئاشكرایه جیهان به گشتی و به‌شێكی زۆری وڵاتان به‌تایبه‌تی كێشه و گرفتی كه‌مینه (كه‌مینه‌ی نه‌ته‌وه‌یی)یان هه‌یه، به‌ڵام له هه‌ر وڵات و شوێنێك به‌پێی ئه‌و بارودۆخه‌ی كه بۆیان ڕه‌خساوه ده‌ركه‌وتوون. به جۆرێك له سه‌رتاسه‌ری جیهاندا ململانێ و به‌ره‌نگاربوونه‌وه‌ی چینایه‌تی و ره‌گه‌زی به جۆرێ له جۆره‌كان بوونی هه‌یه و شوێنێك له‌سه‌ر ئه‌م زه‌وییه نادۆزیته‌وه كه به درێژایی رۆژه‌كانی له ئارامی و ئاسایشدا بێت.\nكه‌مینه‌نه‌ته‌وه‌كان له كۆتایی سه‌ده‌ی بیسته‌مدا و سه‌ره‌تای سه‌ده‌ی بیستویه‌كدا ژماره‌یان له سه‌رانسه‌ری جیهاندا گه‌یشته 900 ملیۆن كه‌س واته 1/6ی دانیشتوانی جیهان. ئه‌مه‌ش وایكرد كه رێكخراوی نه‌ته‌وه‌یه‌كگرتووه‌كان (UN)و رێكخراوه‌كانی مافی مرۆڤ و رێكخراوه ناحكومییه‌كان\n( N.G.O) بایه‌خێكی زۆر به ره‌وش و كاروباری ژیان و داخوازییه‌كانی كه‌مه‌نه‌ته‌وه‌كان بده‌ن. هه‌ر له‌به‌رئه‌مه‌ش كۆمه‌ڵه‌ی گشتی نه‌ته‌وه‌یه‌كگرتووه‌كان ساڵی 1992 راگه‌یه‌ندراوێكیان ده‌ركرد سه‌باره‌ت به پاراستنی مافه‌كانی كه‌مه‌نه‌ته‌وه‌كان له سه‌رانسه‌ری جیهاندا.\nچه‌مك و پێناسه‌ی كه‌مینه\nله روانگه‌ی یاساییه‌وه چه‌ندین پێناسه و لێكۆلینه‌وه‌ی جیاجیا بۆ كه‌مینه‌كان كراوه یه‌كێك له‌وانه مه‌ڵبه‌ندی مافه‌كانی مرۆڤی سه‌ر به نه‌ته‌وه‌یه‌كگرتووه‌كان (UN) له یه‌كێك له راپۆرته‌كانیدا كه له (10/8/1993) بڵاوكراوه‌ته‌وه به‌مشێَوه‌یه كه‌مینه‌ی ناساندووه و ده‌ڵێت: ( كه‌مینه‌نه‌ته‌وه‌كان كۆمه‌ڵه كه‌سانێكن كه له هه‌رێمی ده‌وڵه‌تێكی خاوه‌ن سه‌روه‌ریدا جێگرن و كه‌متر له‌نیوه‌ی دانیشتوانی ئه‌و ده‌وڵه‌ته پێكده‌هێنن و له ره‌گه‌ز و بنه‌چه و ئایین و زماندا هاوبه‌شن و به‌وه‌ش له‌تێكرای دانیشتوانی ده‌وڵه‌ته‌كه جیاده‌كرێنه‌وه).\nره‌گوڕیشه‌ی گرفتی كه‌مه‌نه‌ته‌وه‌كان له جیهاندا\nبه زۆری سه‌رچاوه‌ی كێشه‌ی كه‌مینه‌ی نه‌ته‌وه‌ی له جیهاندا ده‌گه‌رێته‌وه بۆ به‌ئاسته‌م گونجانی توخمه‌كانی هه‌رێم و گه‌ل و كه‌لتور و ده‌سه‌ڵاتی سیاسی. هه‌موو گه‌لێكی فره‌ڕه‌گه‌ز به‌و ئاكامه ده‌گات كه چه‌نده‌ها كه‌مینه‌ی نه‌ته‌وه‌یی له ناخیدا په‌یداببن. بنه‌مای فره‌ڕه‌گه‌زی بیروباوه‌ڕی نه‌ته‌وه‌یی و كلتوری و ئایینی و نه‌ژادیی جیاوازی لێپه‌یداده‌بێت.\nله‌ڕووی مێژووییه‌وه ریشه‌ی كه‌مه‌نه‌ته‌وه‌كان (كه‌مینه‌كان) ده‌گه‌ڕێته‌وه بۆ سه‌ده‌ی حه‌ڤده‌یه‌م كاتێك كه كێشه‌كه به‌رگێكی ئایینی له‌خۆوه‌پێچابوو. له‌مكاته‌دا چه‌وساندنه‌وه‌ی ئایینی گه‌وهه‌ری گرفته‌كانی كه‌مینه‌ی پێكده‌هێنا، وه‌كو چۆن ئێستا له ئێران په‌یڕه‌وده‌كرێت به‌ناوی دوانزه ئیمامییه‌وه! به‌ڵام له‌كاتی گه‌شه‌كردنی گیروگرفته‌كه به‌تایبه‌ت دوای شه‌ڕی یه‌كه‌می جیهانی روخسارێكیتری وه‌رگرت ئه‌ویش به‌هۆی هه‌ڵوه‌شاندنه‌وه‌ی ئیمپراتۆرییه دۆڕاوه‌كان له شه‌ڕدا ئه‌مه‌ش چه‌ندین ده‌وڵه‌تی نوێی لێدروستبوو، ئه‌و ده‌وڵه‌تانه‌ش هیچ حیسابێكیان بۆ كه‌مینه‌كانی بنده‌ستیان نه‌ده‌كرد. له‌وكاته‌وه تاكوئێستا گرفتی كه‌مینه‌كان گیروگرفتێكی به‌تین و كاریگه‌ره له گۆڕه‌پانی سیاسی نێوده‌وڵه‌تیدا.\nزۆربه‌ی زۆری كێشه و گرفتی كه‌مینه‌كان له وڵاته تازه‌پێگه‌یشتووه‌كانی ئاسیا و ئه‌فریقیادایه بۆ نموونه وه‌كو وڵاتانی (هیندستان و ئه‌فغانستان و چین و لوبنان و مالیزیا..)و به‌شێكی زۆری وڵاتانی رۆژهه‌ڵاتی ناوه‌ڕاست كێشه‌وگرفتی كه‌مینه‌یان هه‌یه، كه‌چی هیچ سیاسه‌تێكیش بۆ سه‌لماندنی مافی ئه‌و كه‌مینانه به‌دیناكرێت (توركیا، عێراق، ئێران، سوریا) كێشه‌ی كوردیان هه‌یه به‌هۆی دابه‌شبوونی كورده‌وه. ته‌نانه‌ت كورده‌كانی توركیا به‌یانامه‌یه‌كیان ده‌ركرد له 9ی كانوونی دووه‌هه‌می ساڵی 2004دا كه ئه‌و به‌یاننامه‌یه ]له دوو رۆژنامه‌ی ئه‌وروپیدا به‌ناوی (Iternationltribune )و ( Lemonda) بڵاوكرابوویه‌وه. به‌یاننامه‌كه له‌ژێر ناونیشانی (كورده‌كان چیانده‌وێت؟)و تێداهاتبوو: ئه‌و مافانه‌ی له ئسپانیا بۆ گه‌لانی باسك و كاته‌لان و له بریتانیا بۆ گه‌لانی گالله‌ر و ئیكسۆچ و له به‌لجیكا بۆ گه‌لانی والۆن و فلامان داواكراوه ئیمه‌ش ئه‌و مافانه‌مان ده‌مانه‌وێت، هه‌روه‌ها له به‌یاننامه‌كه‌دا هاتووه ئه‌و مافانه‌ی كه توركیا داوایده‌كات بۆ توركه‌كانی قوبرس ده‌بێت بۆ گه‌لی كوردیشی دابینبكات، به‌ڵام نووسه‌رانی توركیا هێرشیانكرده سه‌ر ئه‌و كوردانه‌ی كه به‌یاننامه‌كه‌یان ئیمزاكردبوو به خه‌یانه‌تكار و شۆفینی له‌قه‌ڵه‌مدران.\nبه شێوه‌یه‌كی گشتی گرفته‌كه له ئاسیادا ره‌گوڕیشه‌ی قووڵی هه‌یه و زۆربه‌ی هه‌ره زۆری وڵاتانی گرتووه‌ته‌وه. له‌ڕووی هه‌ڵسوكه‌وتیشه‌وه ئه‌و وڵاتانه به حه‌ساسییه‌ته‌وه ده‌ڕواننه گرفتی كه‌مینه‌كان به شێوه‌یه‌ك ئه‌و گیروگرفته له زۆر وڵاتدا درێژه‌یكێشاوه و بووه‌ته‌ی هۆی دواكه‌وتنی ئابووری و كۆمه‌ڵایه‌تی ئه‌و وڵاته به‌گشتی و ناوچه كێشه‌داره‌كان به‌تایبه‌تی.\nكاریگه‌ری كه‌مینه له‌سه‌ر جێگیری دامه‌زراوه‌یی سیاسی\nهه‌ركاتێك كۆمه‌ڵه‌یه‌كی (ره‌گه‌زی یان نه‌ته‌وه‌یی) بگۆڕێت بۆ چه‌مكی سیاسی واته بۆ چه‌مكی كه‌مینه‌ی سیاسی ئه‌وكاته كێشه و ململانێی سیاسی ده‌ستپێده‌كات و ململانێكه ره‌هه‌نده ناوخۆییه‌كان ده‌به‌زێنێ و ره‌هه‌ندی ده‌ره‌كی دێته‌نێو ململانێكه‌وه. ئه‌وه‌ش ئه‌وپه‌ڕی كاریگه‌ری هه‌یه له‌سه‌ر گرژكردنی دۆخه‌كه و ئاڵۆزكردنی باری سیاسی ناوچه‌كه و ده‌بێته هۆی سه‌رهه‌ڵدانی ململانێی هه‌رێمی و نێوده‌وڵه‌تی. له‌به‌رئه‌وه كاتێ كه ئاڵۆزی و ململانێ ده‌كه‌وێته‌نێوان (كه‌مینه‌نه‌ته‌وه‌كان و زۆرینه‌ی فه‌رمانڕه‌واوه) چه‌ند فاكته‌رێك هه‌یه كه كۆنترۆڵی ره‌فتاری كه‌مینه‌نه‌ته‌وه‌یه‌كان ده‌كات ئه‌وانیش:\n1. پله‌ی هۆشیاری كه‌مه نه‌ته‌وه‌كه و درككردن به تایبه‌تمه‌ندییه نه‌ته‌وه‌كانی خۆیان\n2. ئاماده‌یی كه‌مینه بۆ قوربانیدان له‌پێناو مافه‌كانیدا و بزواندنی ئه‌ندامه‌كانیان بۆ خه‌بات\n3. قه‌باره‌ی كه‌مینه و رێژه‌یان و شوێنه‌كانی گردبوونه‌وه‌ی كه‌مینه له‌گه‌ڵ توانای ئابووری كه‌مینه\n4. نیشتمانی كه‌مینه و ره‌سه‌نایه‌تی كه‌مینه\n5. سروشتی سه‌ركردایه‌تی كه‌مینه و ره‌فتاری سه‌ركرده‌كانیان بۆ ئاشتی یان بۆ توندوتیژی.\nهه‌ریه‌كه له‌و فاكته‌رانه سه‌نگ و قورسایی خۆی هه‌یه بۆ نموونه: جووله‌كه له‌به‌رئه‌وه پله‌ی هۆشیاری و تێگه‌یشتنیان به‌رزه و ئابووورییه‌كی باشیان له‌به‌رده‌ستدایه ده‌بینین له هه‌موو لایه‌كی جیهاندا بڵاون.\nسه‌رچاوه‌ی كێشه‌ی كه‌مینه‌نه‌ته‌وه‌كان\nزۆربه‌ی وڵاتانی جیهان ناچنه چوارچێوه‌ی (ده‌وڵه‌تی نه‌ته‌وه یان ده‌وڵه‌تی نه‌ته‌وه‌یی) بۆیه نه‌ته‌وه‌كان و گه‌له‌كان له‌گه‌ڵ سنووری سیاسیدا ناگونجێت بۆیه زۆربه‌ی ده‌وڵه‌تان كه‌مینه‌یان هه‌یه. ئه‌م فره‌نه‌ته‌وه‌ییه ته‌نها ده‌وڵه‌ته‌گه‌وره‌كانی وه‌كو چین و هیندستان و كه‌نه‌دا ناگرێته‌وه به‌ڵكو ده‌وڵه‌ته بچووكه‌كانی وه‌كو مۆریش و ترینداد و جوزرولقه‌مریشی گرتووه‌ته‌وه كه ده‌وڵه‌تی قه‌زه‌م و بچكۆلانه‌ن.\nله‌وانه‌یه كه‌مینه دوای جه‌نگ دروستبێت یان دوای هه‌ڵوه‌شاندنه‌وه‌ی ده‌وڵه‌ت دروستبێت به شێوه‌یه‌كی گشتی خالی به‌هێزیی و لاوازی كه‌مینه به‌نده به دابه‌شبوونی كه‌مینه له‌ڕووی جوگرافیاوه (په‌رتوبڵاوی دابه‌شبووه یان به‌چڕی)و نشتمانی كه‌مینه (دێرینی و ره‌سه‌نایه‌تی) له‌گه‌ڵ ژماره‌ی كه‌مینه و هێز و توانای ئابوورییان).\nسیاسه‌تی فه‌رمی ده‌وڵه‌تان هه‌میشه خۆی له بوونی كه‌مینه بێئاگاده‌كات و چه‌ندین شێوازی جۆراوجۆر ده‌گرێته‌به‌ر بۆ توانه‌وه‌یان یان تێهه‌ڵكێشكردنیان به كۆمه‌ڵه باڵاده‌سته‌كه‌ی وڵات, بۆ نموونه ده‌كرێ بڵێین به‌گشتی له وڵاته تازه‌پێگه‌یشتوه‌كاندا دووجۆر ره‌وتی له‌خۆگرتووه سه‌باره‌ت به كه‌مه‌نه‌ته‌وه‌كان یه‌كێكیان داننانه به بوونی كه‌مینه و ئه‌ویتریان نكۆڵیكردنه له بوونی كه‌مینه.\nله یه‌كه‌مدا ده‌وڵه‌ت دان به‌وه‌داده‌نێت كه وڵات چه‌ند كه‌مینه‌یه‌كی تێدایه, به‌ڵام هیچ مافێكی یاسایی تایبه‌تی بۆ نه‌سه‌لماندووه و هه‌موو مه‌سه‌له‌كه‌ی خستووه‌ته قاڵبی مافی هاوڵاتیبوونه‌وه كه مافێكه هیچ له مه‌سه‌له‌كه ناگۆرێت. بۆ نموونه: كه‌مینه‌ی قیبتی له میسر له ده‌ستوردا جگه‌له مافی ئازادیپه‌ره‌ستن هیچ مافێكیان نییه, ئێرانیش به‌هه‌مانشێوه دانبه پێكهاته‌ی جیاوازدا ده‌نێ و ئه‌و مافه‌ش بۆ كه‌مینه‌كان ده‌سه‌لمێنن كه سوود له زمانی تایبه‌تی خۆیان وه‌ربگرن, به‌ڵام به‌كرده‌وه هیچ كه‌مینه‌یه‌ك له ئێراندا ناتوانێ به زمانی خۆی له خوێندنگه‌دا بخوێنێ.\nله ره‌وتی دووه‌میشدا به‌شێكی زۆری ده‌وڵه‌تانی ناوچه‌كه باسكردنی كه‌مینه به هه‌ڕه‌شه‌یه‌كی ترسناك بۆسه‌ر ئاسایشی نه‌ته‌وه‌یی خۆیان ده‌زانن, بۆ نموونه: توركیا كه تائێستا ده‌ستوره‌كه‌ی دانبه‌بوونی نه‌ته‌وه‌یی كورددا نانێت. سوریاش تاوه‌كو ئێستاش ناسنامه‌یان لێقه‌ده‌غه‌ده‌كات. ئه‌وان وابیرده‌كه‌نه‌وه كه هه‌ر هه‌وڵێك بۆ داواكردنی مافی تایبه‌ت تێكدانی یه‌كپارچه‌ییی وڵاته‌كه‌یه. به شێوه‌یه‌كی گشتی ده‌توانیین كه‌مه‌نه‌ته‌وه‌كان جیابكه‌ینه‌وه له‌ڕووی:\n1. زمانی جیاواز\nزمان و ئایین به فاكته‌رێكی سه‌ره‌كی و بنه‌ره‌تی داده‌نرێت بۆ جیابوونه‌وه‌ی كه‌مه‌نه‌ته‌وه‌كان له زۆرینه بۆ نموونه: له كه‌نه‌دا هه‌رێمی كیوبك كه به زمانی فه‌ره‌نسی قسه‌ده‌كه‌ن و له‌ڕووی ئایینه‌وه سه‌ربه مه‌سیحی كاسۆلیكیی رۆمانییه، به‌ڵام به‌شه‌كه‌یتری به زمانی ( ئینگلیزی قسه‌ده‌كه‌ن و سه‌ربه كه‌نیسه‌ی مه‌سیحی ئه‌نگلیكانی)ن. ئیستا به‌شه فه‌ره‌نسییه‌كه‌ی داوای جیابوونه‌وه و سه‌ربه‌خۆیی رۆشنبیری و شارستانی ده‌كه‌ن به‌هۆی جیاوازی زمان و ئایینه‌وه.\n2. ره‌گه‌زی جیاواز\nره‌گه‌زه‌كانی (قه‌وقازی, مه‌غۆلی, زنجی) هه‌ریه‌كێك له‌م ره‌گه‌زانه سیفاتی جه‌سته‌یی تایبه‌ت به خۆیان هه‌یه له‌ڕووی ره‌نگی (پێست و ره‌نگی قژ و و چاو و شێوه‌ی لوت و درێژیی باڵاو كه‌لله‌ی سه‌ره‌وه)، به‌ڵام به‌گشتی ره‌نگی پێست كراوه به پێوه‌ر بۆ جیاكردنه‌وه‌ی سیفاته جه‌سته‌ییه‌كان.\nئه‌وه‌ی تێبینیكراوه ته‌نها سپیپێسته‌كان ئه‌و جیاوازییه پیاده‌ده‌كه‌ن. بۆ نموونه ره‌گه‌زی نوردییه‌كان به‌توندترین و ده‌مارگیرترین ره‌گه‌زه جیاخوازه‌كان داده‌نرێت كه خۆیان به‌به‌رزترین بنه‌ماڵه و خێزانی مرۆڤ داده‌نێن.. هیتله‌ر نموونه‌كه‌یانه كه ئه‌مانه به چاوی سووكه‌وه سه‌یری مرۆڤی غه‌یره خۆیان ده‌كه‌ن، هه‌روه‌ها جیاوازی ره‌گه‌زی له ئه‌مریكادا بووه مایه‌ی شه‌ڕ و كوشتاری ناوخۆی زۆر, چونكه دانیشتوانه‌كه‌ی 87%ی سپیپێست و 12,5% ی زه‌نجی ره‌ش پێست و 0,5% ئاسیایی و هیندی سوورن.\n3. ئایینی جیاواز\nدابه‌شبوونی ئایینه‌كان له‌گه‌ڵ سنووره سیاسییه‌كاندا ناگونجێت بۆ نموونه تاكه ئایینێك كه ئایینی (مه‌سیحیه‌ت)ه هه‌موو ئه‌وروپای گرتووه‌ته‌وه كه له بنه‌ڕه‌تدا سێ به‌شه (كاسۆلیك, پرۆتستانت, ئه‌رسۆدۆكس)و به‌مپێیه ئایینه ئاسمانی و نائاسمانییه‌كان دابه‌شكراوه.\n- ئایینی بودا و هیندۆسی 32% كه ئایینی بودا 27%و ئایینێكی وه‌زعی دانراوه له هه‌ریه‌كه له وڵاتانی باشووری ئاسیا (ژاپۆن و نیپاڵ و تایلاند و بۆرما و ڤێتنام و كمبۆدیا و چین و كۆریا..) چڕبوونه‌ته‌وه، به‌ڵام هیندۆسی كه 5% ی ئایینه‌كان ده‌گرێته‌وه سه‌نته‌ره‌كه‌ی له وڵاتی(هیندستانه).\n- مه‌سیحی له 30%ی پێكهاتوه به زۆری له ئه‌وروپایه و هه‌ردوو ئه‌مریكا, ئوسترالیا و باشووری ئه‌فریقا ده‌گه‌رێته‌وه.\n- ئیسلام 17,5% له دورگه‌كانی هیندی خۆرهه‌ڵات تا باكووری ئه‌فریقا, خۆرئاوای چین و ناوه‌ڕاستی ئاسیا, هه‌ندێك له هیندستان و باشووری دورگه‌ی فلیپین.\n- جووله‌كه0,3% بڵاون له هه‌موو به‌شه‌كانی جیهاندا.\nكه‌مینه‌كان لای ئه‌وروپا\nله سه‌ده‌ی نۆزده‌هه‌مدا ئه‌ورپایی و ئه‌مریكاییه‌كان لایه‌نگیری رێبازه كۆمه‌ڵایه‌تییه ره‌گه‌زپه‌ره‌ستییه‌كه‌ی داروینیزم بوون و كه‌وتنه بانگه‌شه‌كردن بۆ هه‌ندێ چه‌مكی زانستی چه‌وت كه گوایه سه‌روه‌ری و باڵاده‌ستی ته‌نها بۆ ره‌گه‌زی سپییه و ره‌شپێست مه‌یلێكی ره‌گه‌زپه‌ره‌ستانه‌ی هه‌یه و كه‌مته‌رخه‌مه و ناتوانێ خۆی له‌گه‌ڵ شارستانێتدا بسازێنێ، به‌ڵام دواتر هه‌رزوو ئه‌و بۆچوونه به سه‌ختی به‌رهه‌ڵستیكراو به‌رپرچدرایه‌وه. پاش جه‌نگی جیهانی یه‌كه‌م په‌یتاپه‌یتا بیروبۆچونی واقیعبینیتر جێگه‌ی ئه‌و بۆچونانه‌ی گرتووه.\nبه‌شێكی زۆری وڵاتانی ئه‌وروپا تاچه‌ند ساڵێك له‌مه‌وبه‌ر گه‌وره‌ترین كێشه‌ی كه‌مینه‌یان بووه به‌رده‌وام ناكۆكی شه‌ڕ و ململانێ جێگه‌ی ئاشتی ئارامی گرتبوویه‌وه بۆ نموونه فه‌ره‌نسا كه كێشه‌ی له‌گه‌ڵ دوورگه‌ی كۆرس و كالدۆنیای تازه هه‌بوو هه‌تا كارگه‌یشته شه‌ڕی پارتیزانی له‌گه‌ڵ حكومه‌تی پاریسدا. بارودۆخی ئینگلترا زۆر ئاڵۆزبوو له‌گه‌ڵ ئایرله‌ندای باكوور و باشوور جگه‌له كێشه‌كانی له سكۆتله‌ندا و وێڵزیش. له ئه‌ڵمانیایش به‌هه‌مانشێوه به‌ره‌و (نیونازیزم) ده‌ڕوات و هه‌روه‌ها هه‌رێمی باسك له ئیسپانیا كه لێره‌دا به كورتی ئاماژه به گرفته‌كانی باسك ده‌كه‌ین، چونكه تاوه‌كو ئێستاش كێشه‌كه به هه‌ڵپه‌سێراوی ماوه‌ته‌وه.\nهه‌رێمی باسك له‌دوای مه‌درید گرنگترین ناوچه‌ی ئابووری ئیسپانیا داده‌نرێت، باسك به‌گشتی حه‌وت هه‌رێمه، 3ی له فه‌ره‌نسایه و 4ی له ئیسپانیایه. ئیسپانیا چه‌ند ساڵێك له‌مه‌وبه‌ر له‌ژێر ده‌سه‌ڵاتی حكومه‌تی دیكتاتۆری ژه‌نه‌راڵ (فرانكۆ)دا بوو. دواتر دوای ئه‌م ماوه‌یه بۆ ماوه‌ی چه‌ند ساڵێكه توانیویه‌تی تاڕاده‌یه‌ك ئازادی به‌رقه‌راربكه‌ن، به‌ڵام كێشه‌كانی له هه‌رێمی باسك به‌رده‌وامه.\nبزووتنه‌وه‌ی میللی له باسك ساڵی 1895 ده‌ستیپێكرد كاتێ (ئارا تاگۆیری) مه‌سه‌له‌ی نه‌ته‌وه‌یی باسكی هێنایه‌گۆرَێ. له سه‌رده‌می كۆماریدا باسكییه‌كان وڵاتێكیان پێكهێنا به‌ڵام كاتێ فرانكۆ هاته‌سه‌ر كار ده‌وڵه‌تی باسكی هه‌ڵوه‌شانده‌وه و زمانی میللی قه‌ده‌غه‌كردن به دانانی ئۆردوگای سه‌ربازی رووبه‌ڕووی باسكییه‌كان بووه‌وه. دوای ده‌سه‌ڵاتی فرنكۆ باسكییه‌كان رێكخراوی (ئیتا)یان پێكهێنا له ساڵی 1956 بۆ به‌رگریكردن له خه‌ڵكی ئه‌و هه‌رێمه.\nباسكییه‌كان له سه‌رده‌می فرانكۆدا یاخیبوون و داوای سه‌ربه‌خۆییانده‌كرد. به په‌لاماردانی پۆلیس و هێزه‌كانی ئاسایش ده‌یسه‌لمێنن كه هێشتا ده‌ستیان له خه‌بات هه‌ڵنه‌گرتووه ئاماده‌ی سازشنین.. گه‌رچی سه‌باره‌ت به خه‌باتی چه‌كداری دژی ئیسپانیا له‌ناو خودی هه‌رێمی باسكدا ململانێ دروستبوو، بووه هۆی جیابوونه‌وه‌ی گفتوگۆخوازه‌كان له چه‌كداره‌كان، به‌ڵام چه‌كداره‌كان له چوارچێوه‌ی رێكخراوی (ئیتاETA)دا خه‌باتده‌كه‌ن و ئاماده‌نین ئاڵوگۆڕبكه‌ن له شێوه‌ی خه‌باتی خۆیاندا.\nباسكییه‌كان داوای سه‌ربه‌خۆیی هه‌رێمه‌كانی باكووری ئیسپانیا ده‌كه‌ن تائێستا سه‌دان پۆلیس و سه‌ربازی حكومه‌تیان كوشتووه و له باكوور و باشووری شاخه‌كانی پیرنه‌دا ده‌ژین له‌نێوان فه‌ره‌نسا و ئیسپانیادا، ژماره‌یان 3 ملیۆن كه‌سه و وڵاته‌كه‌یان ناوناوه (ئۆسكارا)و له‌ڕووی نه‌ژاده‌وه له فه‌ره‌نساییه‌كان و ئسپانییه‌كان جیاوازن.\nمامه‌ڵه‌ی نێوان كه‌مینه و زۆرینه\nبێگومان هه‌ڵسوكه‌وتی نێوان كه‌مینه و زۆرینه به یه‌كێك له فاكته‌ره گرنگه‌كان داده‌نرێت بۆ توانه‌وه‌ی كه‌مینه یاخود مانه‌وه‌یان و درێژه‌دان به خه‌باتكردنیان. كۆمه‌ڵه‌ی ده‌سه‌ڵاتدار له زۆربه‌ی حاڵه‌ته‌كاندا ئایدۆلۆژیایه‌كی ره‌گه‌زپه‌ره‌ستانه‌ی توندڕه‌وانه ده‌كه‌نه بنه‌ما ته‌نانه‌ت ئه‌وه‌ش ره‌تده‌كه‌نه‌وه كمافی پیاده‌كردنی رێوڕه‌سمی ئایینی تایبه‌ت بده‌ن به كه‌مینه یان به‌زمانی خۆیان بدوێن یان وه‌كو نه‌ریت و عاده‌تی تایبه‌ت به خۆیان پیاده‌بكه‌ن.\nبۆنموونه رووسیا ده‌یویست هه‌مووان له بۆته‌ی رووسیبووندا بتوێنێته‌وه و هه‌روه‌ها نازییه‌كانی ئه‌ڵمانیا به‌بیانووی باڵاده‌ستی ره‌گه‌زی ئاری هه‌مان سیاسه‌تیان هه‌بوو.\nمامه‌ڵه‌كردنی نێوان زۆرینه‌ی ده‌سه‌ڵاتدار به‌رامبه‌ر به كه‌مینه هه‌ندێجار شێوه‌یه‌كی ئاشتییانه وه‌رده‌گرێت و هه‌ردوو كه‌مینه و زۆرینه پێكه‌وه‌ژیان (Pluralistic model) هه‌ڵده‌بژێرن. ئه‌مشێوه‌یه كاتێ دێته‌ئاراوه كه كه‌مینه‌كان ده‌یانه‌وێت ژیانێكی سه‌لامه‌ت و بێكێشه‌یان هه‌بێت و له‌گه‌ڵ زۆرینه و كه‌مینه‌كانیتردا بژێن. واته دۆخێكی فره‌یی و پێكه‌وه‌ژیانی له‌نێوان خۆیاندا بخوڵقێنن. له‌به‌رئه‌وه فره‌یی و پێكه‌وه‌ژیان رێگه‌خۆشده‌كات بۆ پێشكه‌وتنی بزاوتی شارستانی و په‌یوه‌ندییه كۆمه‌ڵایه‌تییه‌كان و به‌دیهێنانی یه‌كێتییه‌كی سیاسی و ئابووری. له‌گه‌ڵ گیانی لێبورده‌یی- كه‌لتوری و زمانه‌وانی و ئایینیدا)، به‌ڵام جاری واهه‌یه كه زۆرینه سیاسه‌تێكی ره‌گه‌زپه‌رستانه ده‌گرێته‌به‌ر به‌رامبه‌ر به كه‌مینه به‌تایبه‌ت كاتێ كه‌مینه‌یه‌كی نه‌ته‌وه‌یی داوای سه‌ربه‌خۆیی (كه‌لتوری، رۆشنبیری، رامیاری)، به‌ڵام زۆرینه‌ی ده‌سه‌ڵاتدار هه‌رزوو هه‌وڵی توانه‌وه (Assmilationst)ی ده‌دات كه له‌مكاته‌دا ده‌بێت كه‌مینه بچێته‌ناو كۆمه‌لێكی باڵاده‌سته‌وه بۆئه‌وه‌ی توانه‌وه روونه‌دات.. ئه‌م بیرۆكه‌یه به‌سه‌ر كه‌مینه‌دا ده‌سه‌پێنرێت وه‌كو ئامانجیئَكی بنه‌ڕه‌تی بۆئه‌وی كه‌مینه به‌ته‌واوی به‌شداریبكات له ژیانی گروپه هه‌ره گه‌وه‌ره‌كانی كۆمه‌ڵدا و ملكه‌چی زۆرینه‌ی ده‌سه‌ڵاتدار بێت. بۆ نموونه وه‌كو ئه‌وه‌ی له ئه‌مریكادا په‌یڕه‌وده‌كرێت كه بریتیه‌له (ژیانی پێكه‌وه‌یی- به‌زۆر) یان (هه‌ڵمژین - توانه‌وه).\nئێستا ئه‌و شۆڕش و راپه‌ڕینانه‌ی رۆژهه‌ڵاتی ناوه‌ڕاست هیوابه‌خشن بۆ هه‌موو گه‌لانی ئه‌م ناوچه‌یه به‌تایبه‌ت بۆ ئه‌و كه‌مه‌نه‌ته‌وانه كه ساڵه‌های ساڵه ژێرده‌سته‌ن و ده‌چه‌وسێنرێنه‌وه. هه‌ربۆیه ئه‌و وڵاتانه‌ی كه كێشه و گرفتی كه‌مینه‌ی ئایینی و نه‌ته‌وه‌ییان هه‌یه ئه‌مڕۆ وه‌كو بۆمبێكی ته‌وقیتكراو وان و ئه‌گه‌ری ته‌قینه‌وه‌یان له هه‌ر چركه‌ساتێكدا كراوه‌یه. بۆ نموونه له چه‌ند هه‌فته‌ی رابردوودا مه‌غریب هه‌نگاوێكی گه‌وره‌ی دیمكراسی ناوه كه زمانی ئه‌مازیغی (ئه‌مازیغییه‌كان كه‌مینه‌یه‌كی نه‌ته‌وه‌یین) له ده‌ستوری نوێی وڵاتدا چه‌سپاند به راپرسییه‌ك كه %98 داوای گۆڕینی ده‌ستوریان كردبوو.\nئه‌گه‌ری گه‌وره له‌ئارادایه كه له ساڵانی داهاتوودا ئه‌نجومه‌نی ئاسایشی رێكخراوی نه‌ته‌وه‌یه‌كگرتووه‌كان بڕیاربدات به ناسینی فه‌له‌ستین وه‌كو ده‌وڵه‌تێكی سه‌ربه‌خۆ له چوارچێوه‌ی سنووری هێڵه‌كانی دابه‌شكردنی ساڵی 1967دا.\n30734 جار خوێندراوه‌ته‌وه | Tuesday, August 14, 2012


یەکەم ساموئێل 1 KSS - Ewangelia według św. Mateusza 1 SZ-PL | Biblica América Latina\nیەکەم ساموئێل 1 KSS - Ewangelia według św. Mateusza 1 SZ-PL


په‌یپاڵ | ماڵپه‌ڕی سانا\nماڵه‌وه > پاره‌ی ئینته‌رنێت و كڕین و فرۆشتن\t> په‌یپاڵ\nته‌مموز 7, 2015 k\tلێدوانێک بنووسە Go to comments\nماڵپەڕێکی ئه‌مریكییه وه له‌لایه‌ن Palo Alto درووستكراوه بۆیه‌كه‌مین جار له ساڵی 1998 درووستكراوه کە ڕێگە بە گواستنەوەی پارە دەدات لە نێوان بەکارھێنەرەکانی تۆڕی\nئینتەرنێت. ھەر کەسێک ئەم سیستەمە بەکاربھێنێت، دەتوانێت بڕێک لە پارەی دیاریکراو بنێرێت بۆ ھەر کەسێک یاخود ھەر بانکێکی نێودەوڵەتی تەنھا بە زانینی ئیمەیلەکەیان له‌به‌رامبه‌ردا بڕی ( (2.9%پاره‌كه له كه‌سی وه‌رگر وه‌رده‌گرێت وه‌ك كرێ وه‌رگرتن.\nماڵپەڕی (www.eBay.com) كه بنكه‌ی سه‌ره‌كی له ویلایه‌تی كالیفۆڕنیایه لە بەناوبانگترین ماڵپەڕەکانی کڕین و فرۆشتن لە جیھاندا؛ بە دامەزرێنەری پەیپاڵ دادەنرێت.\n-له‌ساڵی 1998 له‌سه‌ر ده‌ستی چوار كه‌س دامه‌زرا به‌سه‌رۆكایه‌تی (Palo Alto)\nكه‌پێك هاتبوون له\nMax Levchin, Peter Thiel, Luke Nosek, and Ken Howery\nكه كۆمپانیایه‌كی بچوكیان دامه‌زراند بۆ گه‌شه‌پێدانی و پاراستن و چاكردنه‌وه‌ی كۆمپیوته‌ری ده‌ستی\nبۆ یه‌كه‌مینجار له ساڵی 1999 چوونه بواری گواستنه‌وه‌ی پاره كه ئه‌وكات پاره‌یان بۆ دابینكرابوو له‌لایه‌ن (John Malloy)\nدواتر له مانگی ئاداری ساڵی 2000 ئه‌م خزمه‌تگوزاری گواستنه‌وه‌ی پاره‌یان خسته‌سه‌ر ئینته‌رنێت سه‌ره‌تا ماڵپه‌ڕه كه ناوی (x.com) بوو دواتر گۆڕا بۆ (PayPal) له‌ساڵی 2001 هه‌ر له هه‌مان ساڵ به‌شێوازێكی زۆر به‌رفراوان بڵاو بووه‌وه به‌شێوه‌یه‌ك كه ناویان نا (پایپاڵی گشتی یان پایپاڵی جیهانی) له‌ساڵی 2002\nله‌ساڵی 2014 دا (203)ماركێتی جیهانی پایپاڵیان به‌شێوه‌یه‌كی سه‌ره‌كی به‌كارهێناوه وه (152) چالاكی ئه‌نجامداوه، له‌ناو پایپاڵ 26 جۆره دراوی جیهانی كاری پێده‌كرێت (وه‌ك دۆلارو یۆرۆو پاوه‌ند ….هتد)، پایپاڵ خزمه‌تگوزاری ناردن و وه‌رگرتنی پاره‌ت بۆ دابین ده‌كات له نێوان دووكه‌س یاخود كه‌سێك و ماركێتێكدا یاخود دوو بازرگان یان ……………هتد.\nبه‌هۆی پایپاڵ ده‌توانی پاره بنێری بۆ ماركێته‌كان و شته هه‌ڕاجه‌كان بكڕی وه‌ك ماركێتی به‌ناوبانگی (ebay)، یان شته‌كانت له‌ناو ماركێته‌كان دابنێیت بۆ فرۆشتن\nبه‌ڵام له‌گه‌ڵ ئه‌وه‌شدا ئه‌وه‌مان له یاد نه‌چێت بۆ درووستكردن و هه‌بوونی هه‌ژمارێكی پایپاڵ مه‌رج نییه تۆ شت بكڕی یاخود شت بفرۆشی.\nله‌مانگی ئابی ساڵی 2009 دا پایپاڵ خزمه‌تگوزاری (هه‌ژماری قوتابیان) ی دامه‌زراند كه ڕێگه به خێزانی ئه‌و قوتابیانه ده‌دات كه‌له‌ده‌ره‌وه‌ی وڵات خه‌ریكی خوێندنن به ئاسانترین شێواز پاره‌یان بگاته ده‌ست له‌لایه‌ن خێزانه‌كانیانه‌وه بۆ ته‌واوكردنی خوێندنه‌كه‌یان له‌گه‌ڵ ئه‌مه‌شدا ئه‌م هه‌ژمارانه ئامۆژگاری قوتابیه‌كانی ده‌كرد كه ده‌ستبگرنه‌وه له زیاده‌ڕۆیی له خه‌رجكردنی پاره‌دا وه فێری به‌رپرسیاریه‌تی ده‌كردن\nله تشرینی دووه‌می ساڵی 2009 دا ڕێچكه‌یه‌كی دۆزییه‌وه بۆ ئه‌وه‌ی هه‌ریه‌ك له خزمه‌تگوزارییه ئینته‌رنێتیه‌كان بتوانن به‌كۆدی خۆیان و به‌شێوازێكی ئاسان پاره بگوازنه‌وه له‌نیوان وه‌رگر وبه‌خشه‌ر\nئێستا پایپاڵ به‌رنامه‌ی بۆ درووستكراوه كه له ستۆریه‌كاندا هه‌ن و زۆر به‌ئاسانی له‌ناو مۆبایله‌كه‌ت ده‌توانی پاره وه‌ربگری یاخود بده‌ی، یان بگه‌ڕێ به‌دوای نزیكترین بازاڕگا یان ڕێستۆرانت كه پاره‌ی پایپاڵ وه‌رده‌گرن\nله‌كوێ (كاری پێده‌كرێت):\nله زۆرێك له‌وڵاته پێشكه‌وتووه‌كان كاری پێده‌كرێت\nوه‌له‌م وڵاته عه‌ره‌بیانه‌ش كاری پێده‌كرێت\nالإمارات العربية المتحدة، قطر، الكويت، السعودية، البحرين، الأردن، الجزائر،تونس،المغرب،مصر، سلطنة عمان.\nله‌م وڵاتانه‌ی لای خواره‌وه‌ش ته‌نها ده‌توانی پاره بنێری ناتوانی وه‌ری بگری:\nله‌كوێ (كاری پێنا‌كرێت):\nبه‌داخه‌وه له هه‌ندێ وڵات كاری پێناكرێت ، وه‌ك:\nبه‌ڵام ده‌توانی ئه‌كاونتت هه‌بێ به ناوی وڵاتانی تر\nچۆنیه‌تی درووستكردنی هه‌ژمارێكی نوێ له پایپاڵ\nچۆنیه‌تی دانانی ئه‌کاونت له بانکه ئه‌لیکترۆنیه‌کان کارێکی ئاسانه که له‌ڕاستیدا زۆر پێویسته بۆ گواستنه‌وه‌ی پاره‌کانت له‌و بانکانه‌ی که تۆ خۆتت لێ ناهو نووس کردووه وڤپاره‌کانت ته‌حویلی یه‌م بانکه یه‌لکترۆنیانه بکه‌ی که بتوانی حسابه‌که‌ت جێگیر بکه‌ی یاخوود به کاری بهێنی بۆ پرۆژه‌ی به‌ده‌ست هێنانی پاره‌ی زیاتر که من لێره‌دا دووبانکی ئه‌لکترۆنی جیهانی باڕپێکراوم بۆ داناون که بۆ ده‌یان ملیۆن خه‌ڵک خۆیان تێدا ناوونووس کردووه که ئه‌وانیش هه‌ردوو بانکی (پای پاڵ)و (ئه‌لێرت پای)یه هه‌موو هه‌نگاوه‌کانم بۆ داناون بۆ ئه‌وه‌ی بتوانن به‌ئاسانی خۆتانی لێ ناونووس بکه‌ن ئه‌م دوو بانکه یارمه‌تیت ده‌دات بۆ کرینی به‌ر نامه‌یه‌ک یان ڤیدیۆیه‌ک یان یاریه‌ک یان هه‌ر شتێک که پێویستی به کرین بێت له‌ڕێگه‌ی ئینته‌ر نێته‌وه‌له‌ڕاستیدا دانانی ئه‌م ئه‌کاونته زۆر پێویسته چوونکه به‌بێ بوونی ئه‌کاونت تۆ هیچت پێ ناکرێ ئه‌توانی له‌هه‌دوو بانکه‌که خۆت ناونووس بکه‌ی یان له یه‌کێکیان وبه‌ڵام نابێت له بنکێکدا دوو جار خۆت ناونوس بکه‌ی چونکه ئه‌م سایتانه ئای پی یه‌که‌ت ده‌ناسنه‌وه‌که ده‌بێته هۆی بلۆک کردنی حسابه‌که‌ت\nپای پاڵ تاكوو ئێستا به سه‌ركه‌وتووترین بانكی ئه‌لیكترۆنی ئه‌ژمێردرێ بۆ سوك و ئاسانی له مامه‌ڵه‌كردنداو خێرایی گۆاستنه‌وه‌ی پاره وه‌هه‌روه‌ها هه‌موو كۆمپانیا جیهانێكان باوه‌ڕ و متمانه‌یان پێی هه‌یه بۆیه گه‌ر له بواری بازرگانی ئه‌لیكترۆنی كار بكه‌یت و بته‌وێ قازانج له ئینته‌رنێته‌وه وه‌ربگری ئه‌وه به بێ هه‌ژماری پایپاڵ ناتوانی كاره‌كانت ئه‌نجام بده‌یت .\nئێستا تۆ ده‌توانی له‌و کۆمپانیایانه‌ی که پاره به‌خه‌ڵک ده‌ده‌ن له‌به‌شی ئه‌و کۆمپانیایانه‌ی که پاره ده‌ده‌ن به خه‌ڵک خۆت ناو نووس بکه‌ی دواتر حسابه‌که‌ت بنێری بۆ بانکی پای پاڵ\nئایا ده‌توانم ئه‌و پاره‌یه وه‌ربگرمه‌وه كه به‌هه‌ڵه ناردوومه بۆ ئیمه‌یڵێكی نادروست؟\nبه‌ڵێ تۆ ته‌نها ده‌توانی ئه‌و پاره‌یه وه‌ربگریته‌وه كه ناردووته بۆ ئه‌و كه‌سه به‌ڵام ئه‌و كه‌سه قبوڵی نه‌كردووه، خۆ ئه‌گه‌ر ناردت بۆ كه‌سێك و ئه‌و كه‌سه پاره‌كه‌ی تۆی قبوڵكرد ئه‌وا ناتوانی بیگێڕیته‌وه ر ته‌نها ئه‌گه‌ر داوای لێبكه‌یت و ئه‌ویش بۆت بیگه‌ڕێنێته‌وه\nله دووحاڵه‌تدا ئه‌و پاره‌یه‌ی كه به هه‌ڵه ده‌ینێری ده‌توانی به‌ئاسانی وه‌ریبگریته‌وه:\nئه‌و ئیمه‌یڵه‌ی كه‌بۆت ناردووه هیچ هه‌ژمارێكی نه‌بێت له پایپاڵ (له‌م حاڵه‌ته‌دا به‌شێوه‌یه‌كی خۆكارانه پاره‌ی نێردراو ده‌گه‌ڕێته‌وه بۆ خاوه‌نی سه‌ره‌تایی)\nئه‌و ئیمه‌یڵه‌ی كه بۆت ناردووه ئیمه‌یڵه‌كه‌ی ته‌واو نه‌بێ (ئیمه‌یڵه‌كه پشتگیری هه‌ژماره‌كه‌ی نه‌كردبێ)\nبه‌م چه‌ند هه‌نگاوه پاڕه‌كه ده‌گه‌ڕێنیته‌وه:\nكلیك له دوگمه‌ی سه‌ره‌كی (My Account)بكه\nپاشان كلیك له دوگمه‌ی ناسه‌ره‌كی (History) بكه\nكلیك له (Cancel) بكه بۆ ئه‌و مه‌به‌سته كه‌له ئه‌ستونه‌كه‌دا نووسراوه، پاشان بۆ دڵنیایی پرسیارت لێده‌كات\nكلیك له (Cancel Payment)\nتێبینی/ ئه‌گه‌ر له خاڵی چواره‌م ئه‌گه‌ر (Cancel) نه‌بوو ئه‌وا تۆ ناتوانی ئه‌و پاره‌یه وه‌ربگریته‌وه\nكرێ ئه‌كاونت چییه؟\nپایپاڵ له‌درووستكردنی هه‌ژماره‌دا پاره وه‌رناگرێ وه له‌كردنه‌وی هه‌ژماره‌شدا پاره وه‌رناگرێ\nبه‌ڵام پایپاڵ له‌كاتی ناردنی پاره له‌كه‌سی یه‌كه‌م بۆ كه‌سی دووه‌م كۆمپانیای پایپاڵ\nبڕی (2.9% + $0.30) له‌كه‌سی دووه‌م ده‌ستێنێ وه‌ك مافی كرێ\nبۆنموونه تۆ 100 دۆلار ده‌نێری بۆ كه‌سێك ئه‌وكه‌سه ته‌نها 97.8$ وه‌رده‌گرێ\nچۆن پاره‌ی كارت( ماسته‌ركار یان ڤیزاكارت) بخه‌مه سه‌ر هه‌ژماره‌كه‌ی خۆم له پایپاڵ\nكلیك له دوگمه‌ی سه‌ره‌كی (Profile)بكه\nپاشان كلیك له دوگمه‌ی ناسه‌ره‌كی (My Money) بكه\nكلیك له (Update) بكه\nكلیك له (Debit and credit cards) بكه\nكلیك له (Add a Card) بكه\nچۆن ده‌توانم پاره بنێرم؟\nله پایپاڵ، ده‌توانی پاره بنێری بۆ هه‌ركه‌سێك كه‌ده‌ته‌وێ ته‌نها به زانینی ئیمه‌یڵه‌كه‌ی\nپاشان كلیك له دوگمه‌ی ناسه‌ره‌كی (Send Money) بكه\nئیمه‌یڵ و بڕی پاره‌كه دیاری بكه\nئه‌و كه‌سه دیاری بكه كه‌بۆی ده‌نێری له گه‌ڵ هۆكاری ناردنی بۆی\nكلیك له (Continue) بكه\nپێداچوونه‌وه‌یه‌ك بۆ كاره‌كه‌ت بكه\nپاشان لاكێشه نامه‌یه‌كت بۆ دێت ده‌ڵێ: ئایا تۆ ده‌ته‌وێ…..\nكلیك له (Send Money) بكه\nبۆئه‌وه‌ی حسابێکی خاوێنت هه‌بێ پێویسته ئاگاداری ئه‌م ڕێنماییانه‌ی لای خواره‌وه بیت\nئاگاداری ئه‌م ڕێنماییانه‌ی لای خواره‌وه بیت\n.1 ده‌بێت خۆت له‌یه‌کێک به بانکه جیهانیه‌کان ناونووس بکه‌ی که جێگای بڕوان وه‌کو بانکی پای پاڵ وئه‌لێرت پای بۆ ئه‌وه‌ی بتوانی حسابه‌کانت بگوازیته‌وه بۆ سه‌ر ئه‌م بانکانه وه‌کو له‌به‌شه‌کانی تردا ڕوون کراونه‌ته‌وه\n.2 ده‌بێت به‌شداری بانکه جیهانیه‌کان بکه‌ی ئه‌وانه‌ی ڕوون کراونه‌ته‌و بۆ ئه‌وه‌ی بتوانی بڕه پاره‌یه‌ک به‌ده‌ست بێنی که ڕوون کراونه‌ته‌وه به شی یه‌و کۆمپانیایانه‌ی که پاره ده‌ده‌ن به‌خه‌ڵک و هه‌موو بانکی باوه‌ڕ پێکراون\n3. ده‌بێت یاگادار بی له‌دووجار خۆ ناونووس کردن له هه‌ر کۆمپانیایه‌ک چونکه ده‌بێته هۆی بلۆک کردنی حسابه‌که‌ت له‌و کۆمپانیایه\n4. ده‌بێت یاگاداری بانکه ساخته‌کان بی چونکه ئه‌مه‌ش هۆ کارێکه بۆ بلۆک کردنی حسابه‌که‌ت\nئه‌م بابه‌ته به‌پێی پێویست نوێده‌كرێته‌وه\nئه‌م بابه‌ته ئاماده‌كراوه و وه‌رگێڕدراوه‌ته سه‌ر زمانی كوردی له‌لایه‌ن ماڵپه‌ڕی سانا، تكایه له كاتی كۆپیكردنی ئه‌م بابه‌ته ئاماژه به سه‌رچاوه‌كه‌ی بكه\n√ئه‌م بابه‌ته هه‌ڵبسه‌نگێنه\nئه‌نجامی تاقیكردنه‌وه‌كانی پۆلی دوانزیه‌م و پۆلی نۆیه‌م ساڵی 2015 334 كتێبی هه‌مه‌ڕه‌نگ یه زمانی كوردی


ئاژانسی ده نگو باسی کوردستان: هاوار بازیان: یەكساڵەی رفاندنی مەولوود ئافەند لەژێر پەردەی ئیتلاعات و یەكێتیدا\nهاوار بازیان: یەكساڵەی رفاندنی مەولوود ئافەند لەژێر پەردەی ئیتلاعات و یەكێتیدا\nئافەند، كە رۆژنامەنووسێكی رۆژهەڵاتی كوردستان و هاوكات نەیاری رژێمی كۆماری ئیسلامی بوو، بەهۆی ئەو دوو تایبەتمەندییە پیشەیی و سیاسییەوە، وەك پەنابەرێك پەڕیوەی باشوور بوو، لەڕووداوێكی تەواو پلان بۆ دانراو لەسەردانێكی بۆ شاری سلێمانی بێ سەروشوێن كرا، كە نزیكەی یەك ساڵ بەسەر ئەو رووداوەدا تێپەڕ دەبێ، بێ ئەوەی هیچ چارەنووسێك لەو رۆژهەڵاتییە بێ كەس و لێقەوماوە لەباشووری وڵات دیار بێ.\nبەڵام ئەو پێشهاتە دوای یەك ساڵ چەندین راستی سەلماند، بەتایبەت بەسەرهاتی مەولوود ئافەند، كە خۆی سەرنووسەری گۆڤارێكی وەك “ئیسرائیل-كورد” بوو، هەروەها چۆنیەتیی دیارنەمان و شوێنی رووداوەكە دنیایەك وردەكاری و گومانی لێكەوتەوە، كە لە سێ بەشدا باسیان دەكەین، لەوەی ئایا مەولوود بۆچی وای بەسەر هات؟ كێ لەپشت ئەو كارەوە بوو؟ داهاتووی كەیسی مەولوود چی بەسەر دێ؟\nمەولوود بەپێی ئەوەی كار و ناسناوی پیشەكەی ناوی “ئیسرائیل”ی لەسەر بوو، لەلایەن دەزگاكانی هەواڵگریی كوردی و ناكوردی بەتایبەت ئیتلاعاتی كۆماری ئیسلامییەوە تەواو گرنگی پێ دەدرا و ژمارەیەك كەس و رۆژنامەنووسی لێ نزیك كرایەوە تا كۆنتڕۆڵی بكەن. بەشێوەیەك كە چاودێریكردنی مەولوود و شوێنی مانەوە و هاتوچۆكانی وەك چاودێردیكردنی باڵوێزخانەیەكی ئیسرائیلی گرنگی هەبوو.\nهەموو پێیان وابوو سەرجەم بازرگانەكانی ئیسرائیلی لەڕێگەی نووسینگە یەك ژوورییەكەی ئەو گۆڤارەوە هاتوچۆ دەكەن، یان هەموو پڕۆژە ئابوورییەكانی ئیسرائیل لەكوردستان لەسەر لاپتۆپە 10 ئینچییەكەی مەولوود دانراون و تەندەرینگ كراون. هەبوو پێیان وابوو سەرجەم ڤیزاكانی چوون بۆ ئیسرائیل لەژێر پرینتەرە بچووكەكەی ژووری مەولوود چاپ دەكران. یان لەو بڕوایەدابوون كۆبوونەوە ئەمنییەكانی مۆساد لەبارەی ئێرانەوە هەمووی لەو ژوورە تەنگ و بچووكەدا بەڕێوە دەچوو. بەكورتی زۆركەس و لایەنی ئەمنی لەو بڕوایەدا بوون گۆڤاری ئیسرائیل-كورد خەریكی هەموو شتێكە بێجگە لەگۆڤار و كاری راگەیاندن!\nئەو روانینە هەڵەیە دەرفەتی گەورەكردنی مەولوودی وەك سەفقەیەكی باش خستە بەردەستی هێزە هەواڵگرییەكانی كوردی لەباشوور تا بەرامبەر دەزگای ئیتلاعاتی ئێرانی ئاڵوگۆڕی پێبكەن. هەرچەندە ئیتلاعات بەباشی ئاگەدار بووە لەوەی مەولوود لەو ئاستەشدا نییە، كە كوردەكان بەرزیان كردووەتەوە، بەڵام لێرەدا پرسێكی گرنگتر هەیە كە ئەویش ستراتیژییەتی ئیتلاعاتە، كە بەردەوام بەدوای دۆزینەوەی كەس و كەسانێكە، بەجۆرێك پەیوەندییان بەئیسرائیل و رۆژئاوا هەیەو لەژێر ئەو ناوەدا چالاكییەكی ئەمنی، ئایینی و سیاسیی بەرچاو ئەنجام بدات و هاوكات ئەو پەیامەش بەناوەخۆی وڵاتەكەی و بەشێك لەدەرەوەی وڵاتیش بدات، كە دەزگای ئیتلاعات لەناسین و هەڵوەشاندنەوەی پەیكەری دەست و پەیوەندەكانی ئیسرائیلی و هەر هەواڵگرییەكی دیكەدا هێزێكی باڵا و چاوێكی كراوەو وریای هەیە. (بوونی ناوی گۆڤاری ئیسرائیل-كورد و پەیوەندیی مەولوود بەو گۆڤارەوە زەمینەی ئەو كارەی دژی ئەو رەخساند).\nلەكاتێكدا مۆسادی ئیسرائیلی و ئیتلاعاتی ئێرانی باشتر لەهەر كەس و لایەنێك یەكتری دەناسن و لەتوانای یەكتری شارەزان. هەروەها ئیسرائیل لەكوردستان رەنگە كارە سیاسی و ئەمنییەكانی خۆی لەئاستێكی زۆر بەرزدا ئەنجام بدات، كە هەرگیز دەستی ئیتلاعاتیان پێ نەگات.\nبەرامبەر كەیسی مەولوود و سەرخستنی ئەو نیازەی سەرەوەی ئیتلاعات كە باسی كرا، دەزگا هەواڵگرییەكانی یەكێتی نیشتمانی/ دەزگای زانیاری و ئاسایش لەسلێمانی/ زیاتر مەیلی هاوكاریكردنی ئیتلاعاتیان هەبوو، چونكە ئیتلاعاتی ئێرانی لەگەڵ یەكێتیدا باشتر ئەو پرۆژەیان بۆ ئەنجام دەدرا. بەتایبەت كە لەو كاتدا پارتی دیموكرات و ئێران ماوەیەك بوو تووشی هەڵبەزینەوەی سیاسی هاتبوون، جگە لەوەی یەكێتیی نیشتمانی زیاتر پێویستی بە وەرگرتنی باج لەئیتلاعات هەبوو و لەڕوانگەی تارانەوە لەنێوان دەزگای پاراستن و دەزگای زانیاریدا هەمیشە سەری دەزگای زانیاری بۆ ئیتلاعات نزمتر بووە.\nدڵنیام ئەگەر مەولوود ئافەند ئەو سەردانەی 2012.6.8ی بۆ سلێمانی نەكردبووایە، ئەو رووداوە لەناوچەكانی ژێر دەسەڵاتی دەرەوەی یەكێتیدا رووی نەدەدا، یان لانیكەم لەدۆخی ئێستەی ناوچەی ژێر دەسەڵاتی پارتی دیموكراتی كوردستاندا رێگەی سەرگرتنی پێ نەدەدرا.\nمەولوود ئافەند نەیار و دوژمنی زۆری هەبوون، كە بەشێكی مەترسیداریان هەر لەدەوروبەر و نزیكی خۆی بوون. ژمارەیەكیان تا رادەیەك لێی نێزیك بوون، كە متمانەی هەمووی شتیان لای مەولوود دروست كردبوو. كێشە دارایییەكانی گۆڤارەكەی مەولوود و زۆربوونی فشارەكانی هەواڵگری هاوكات بوون. لەو رێگەوە كەسانێك بەناوی كاری بازرگانی خۆیان لەمەولوود نزیك كردەوەو وایان پیشان دا كە لەپێناو دابینكردنی سەرچاوەیەكی باشی ئابووری و دارایی بۆ گۆڤارەكە پێویستە بیر لەچالاكی ئابووری بكرێتەوە. مەولوود كەسی بازاڕ و كاسبی نەبوو و ئاگەدار نەبوو لەوەی بەشێكی ئەوانەی بەناوی راگەیاندن یان بازرگانی لێی نزیك دەبنەوە، نیازێكی دیكەیان هەیە. چەند مانگێك بەر لەڕووداوی دیارنەمانی، نزیكەكانی مەولوود وایان پیشان دەدا كە ئەگەر بەشێوەی كاتی واز لەڕاگەیاندن بێنێ و روو لەكاری بازرگانی بكات، ئەوە هاوكات دەتوانێ بەشێوەیەكی تێروتەسەل گۆڤارەكەی چاپ بكا و هەروەها لەڕووی ئابوورییەوە دەبووژێتەوە. پێشتریش یەكێتی نیشتمانی بەڕەسمی دوو جار داوای داخستنی گۆڤارەكە و راگرتنی كاروبارەكانی كردبوو.\nهەموو شتێكی مەولوود لەگەڵ كردنەوەی رێگەی چوونە سلێمانی رووی دا. بەشی چاودێری كۆمپانیاكانی تەلەفۆن سەرجەم پەیوەندییەكانی دوا ساتەكانی مەولوود و تا گەیشتن بەسلێمانییان لەلایە، كە لەسەر داوای دەزگا هەواڵگرییەكانی هەرێمی كوردستان ئەو پرسە تا ئێستەش بێدەنگەی لێكراوە.\nبەڵام رووداوەكە هاوكێشەیەكی ئاسانە! مەولوودی خاوەن ئیقامەی سیاسیی حكوومەتی هەرێم لەگەڵ گەیشتنی بۆ سلێمانی بێ سەروشوێن دەبێ. لەشوێنێكی ئەو شارە دیار نامێنێ، كە بەهۆی كامێراكانی چاودێرییەوە رۆژانە دەیان وێنەی كچە كرێكاری چینی و بەنگلادیشی تۆمار دەكرێ، لەژێر ئەو دەسەڵاتەیدا كە نموونەی تیرۆركردنی سەدان كوردی دیكەی رۆژهەڵاتی تێدا تۆمار كراوە، ئەویش بێ سەروشوێن دەبێ. لەو شارەی كە لەگەڵ رووداوەكە و دواتریش سەرجەم دەزگا هەواڵگرییەكانی یەكێتی نیشتمانی هەر لەدەزگای زانیاری تا بەڕێوەبەرایەتیی ئاسایشی ژێر دەسەڵاتی یەكێتی بڕیاری بایكۆتكردنی بەدواداچوونی ئەو كەیسە دەدەن. لەو شارەدا كە حكوومەتی بەغدا یەك نوێنەرایەتیی تێدا نییە، بەڵام سێ بارەگای ئاشكرای ئیتلاعاتی ئێرانی تێدایە. لەژێر دەسەڵاتی ئەو بەشەی كوردستان كە تێیدا خوێنی كوردی رۆژهەڵات ساڵانێكە سوور نییەو وەك ئاوی سپییە، ئەویش خوێنی بەتاڵان دەفرۆشرێ.\nدواتریش كە هەوڵی زۆر بۆ روونكردنەوەی ئەو كەیسە درا و كەمپین و ئیمزای بۆ كۆ كرایەوە و بەشێكی بەرچاو لەكەناڵەكانی راگەیاندن كاریان لەسەر كرد، بەڵام بەرپرسانی یەكێتی لەوەش پتر ملهوڕییان كردو گوتیان هەر ئاگاداری رووداوێكی لەو شێوەیە نین! بێ وەڵام مانەوەی ئەو هەمووە هەوڵ و تەقەلایە بۆ یەكلاكردنەوەی چارەنووسی كوردێك لەكوردستانی ئازاد بێجگە لەوەی دڵنیای كردینەوە دیسان كورد بەدەستی كورد پێشكێشی كوردكوژ كرایەوە، هەستێكی ناخۆشی بەهەمووان بەخشی.\nبەڵام ئایا ئەو رووداوە هەروا بێ ئەنجام و سەرەداو دەمێنێ؟ بێگومان نەخێر، چونكە رفاندن و رووداوی زۆر لەوە گەورەتر بەتێپەڕبوونی كات روون بووەتەوەو سەرجەم وردەكارییەكانی پشتی ئاشكرا بووە. لەبارەی مەولوودەوە نیگەرانییەكە لەوەدایە تا ئێستە هیچ جۆرە ئیرادەیەك بۆ پەیداكردنی چارەنووسی ئەو رۆژنامەنووسە نییە. هیچ كەس و لایەنێك بەڕەسمی خۆی لەو رووداوە بەرپرس نازانێ، نازانم كەی، بەڵام دڵنیام لەوەی رووزەردی هەر بۆ كوردفرۆشان دەمێنێتەوە.\nله لایه‌ن ئاژانسی ده نگو باسی کوردستان ajansknews kl. ۳/۱۷/۱۳۹۲ ۱۱:۳۴:۰۰ بعدازظهر


چۆن كات به‌سه‌ربردن له به‌رامبه‌ر شاشه‌كاندا مێشكی منداڵان ده‌گۆڕێت؟\nئه‌م به‌ره‌یه‌ی ئێستای منداڵان له‌گه‌ڵ ته‌له‌فۆنه زیره‌كه‌كان، تابلێته‌كان و ئامێره ئه‌له‌كترۆنییه‌كان گه‌وره ده‌بن. ئه‌مه‌ش چه‌ندین نیگه‌رانی بۆ دایك و باوكان دروستكردووه. پرسیارێك كه زانایانی له‌باره‌ی ئه‌م پرسه به‌خۆیه‌وه سه‌رقاڵ كردووه ئه‌وه‌یه كه: كات به‌سه‌ربردن له به‌رامبه‌ر شاشه‌كاندا چ كاریگه‌رییه‌كی له‌سه‌ر گه‌شه‌ی مێشكی منداڵان ده‌بێت؟\nتوێژه‌ران له ئه‌نسیتۆی نه‌ته‌ه‌وه‌یی ته‌ندروستی له توێژینه‌وه‌یه‌كدا وه‌ڵامی ئه‌م پرسیاره ده‌ده‌نه‌وه. توێژینه‌وه‌كه له‌سه‌ر 11000 منداڵی ته‌مه‌نی 9 و 10 ساڵان له 21 شوێنی جیاجیا له سه‌رانسه‌ری ئه‌مریكادا كراوه.\nبه‌پێی ئه‌نجامه‌كان ده‌ركه‌وت كه:\nوێنه‌گریی ئێم.ئاڕ.ئای پیشانیداوه كه جیاوازییه‌كی به‌رچاو له مێشكی ئه‌و منداڵانه‌دا هه‌یه كه وتوویانه ڕۆژانه زیاتر له 7 كاتژمێر ئامێره ئه‌له‌كترۆنییه‌كان به‌كارده‌هێنن.\nهه‌روه‌ها ئه‌و منداڵانه‌ی ڕۆژانه كه‌متر له دوو كاتژمێر كاتیان له به‌رامبه‌ر شاشه‌كاندا تێپه‌ڕ كردبوو له تاقیكردنه‌وه‌كانی بیركردنه‌وه‌و زماندا پله‌یه‌كی كه‌متریان به‌ده‌ستهێنا.\nجێی ئاماژه‌یه، توێژینه‌وه‌كانی تر له‌سه‌ر ئه‌م بابه‌ته ده‌ریانخستووه كه دانیشتنی زۆر له به‌رامبه‌ر شاشه‌كاندا جگه له‌مانه ده‌بێته هۆی كێشه‌ی ته‌ندروستی وه‌ك قه‌ڵه‌وی و ناڕێكی خه‌وی لێبكه‌وێته‌وه.


ئایا كێشه‌كه‌ی نێوانیان شه‌خسى بوو ؟\nماڵپه‌ری پۆله‌تیك 2020.11.12 12:11 AM\nشەوی ١٣/١٤ی ٥ی ٢٠١٨ ، لە ژورەکەی ئاواتی شێخ جەناب ئەم کەسانە دانیشتبوین (عومەری سەید عەلی، قادری حاجی عەلی، جەلال جەوهەر، عوسمانی حاجی مەحمود، محەمەد تۆفیق رەحیم، شۆڕش حاجی، ئاواتی شێخ جەناب، عەبدوڵای مەلا نوری)\nمن لە تەنیشتی کاک عومەر دانیشتبوم، زو زو دەیوت کوڕم فڵان شوێنم بۆ وەر بگرە، منیش بە تەلەفۆنەکەی خۆم وەرم دەگرت و ئەو قسەی لەگەڵ دەکردن.\nبە بریکارەکانی دەوت سندوقەکان بپارێزن.\nبە پەلە بەیانێکمان بڵاو کردەوە،(گۆڕان ئەنجامی هەڵبژاردنەکانی هەرێمی کوردستان و کەرکوک بە تەواوی رەد دەکاتەوە)\nهێشتا هەر لە ژورەکەدا بوین، بەشێک لە برادەران وتیان ئەوە کێشەی شەخسی نێوان قادرو شێخ جەعفەر بو!!!\nمن چومە دەرەوە، لە رێبواری سکرتێری کاک عومەرم پرسی شێخ جەعفەر چۆن تەلەفۆنی کرد؟\nکاک رێبوار وتی: شێخ جەعفەر تەلەفۆنێکی بۆ ژمارەکەی کاک عومەر کرد، هەر لەگەڵ ئەوەی تەلەفۆنەکەم هەڵگرت بە جوێنی ناشرین دەستی پێ کرد، وتی منیش گومانم کرد شێخ جەعفەر بە هەڵە تەلەفۆنی کردبێ، بۆیە پێموت کاک شێخ فەرمو، رێبوار وتی شێخ جەعفەر لە سەر جوێن بەردەوام بو، داوای دەکرد تەلەفۆنەکە بدەمە دەست کاک عومەر، وتی منیش رێک تەلەفۆنەکەم هێنا بۆ کاک قادر!\n(دیارە کاک قادر پیاوێکی زمان شیرین بو، بەڵام لە ئەدای وڵام و قسەکردندا بە توانا بو).\nئەو رۆژە وەفدی گۆڕان بە ناوی شێخ رونکردنەوەیەکیان بڵاو کردەوە گوایە شێخ جعفەر داوای لێبوردنی لە گۆڕان کردوەو دانیشی بەوەدا ناوە کە بەڵێ کێشەی شەخسی لەگەڵ قادری حاجی عەلی بوە.\nئەوەی برادەرانی گۆرانیش لەسەر ئەو شەوە وتیان زۆر بە داخەوە درۆ بو، بێ ویژدانی بو.\nرەنگە هەندێک بپرسن بۆ ئێستا ئەم راستیە ئاشکرا دەکەم؟!\nراستیەکەی هۆکارکە ئەوە بو لەو کاتەی کاک قادر لە ژیاندا بو هەستم دەکرد وتنی ئەو راستیە وەک موجامەلە بۆ ئەو حسابی بۆ دەکرێ، یاخود ئەوترا لە بەرئەوەیە هەم کاک قادرو هەم عەبدوڵاش نارازین لە گۆڕان و وازیان هێناوە، بۆیە بۆیە بەو شێوەیە روداوەکە دەگێڕێتەوە.\nتەنانەت پێری دوای کاتژمێرێک لە کۆچی کاک قادر ویستم ئەم راستیە باس بکەم، بەڵام دیسان وتم با مەراسیمی ناشتن و پرسەی کاک قادر بە حزوری هەمو لایەک تەواو ببێت، ئەو کات باسی دەکەم.\nپاش وتنی ئەو راستیە؛ گەر برادەرانی گردەکە زەرەیەک وەفایان هەبێ حەقە قەرەبوی ئەو ناحەقیە بکەنەوە.\nمرۆڤی مەردو ئازا ئەوەیە دان بە تاوانی خۆیدا بنێ و داوای لێبوردن بکات.\nهەروەها شێخ جەعفەریش، کە لەم رۆژانەدا چەند جارێک لە مەراسیمی پرسە و ناشتنی کاک قادردا لە دورەوە بینیومە، گەر شتێک هەستی هاوڕێیەتی و ویژدانی هەبێ حەقە ئەو ناحەقیە راست بکاتەوەو داوای لێبوردن لە نەوشیروان مستەفاو قادری حاجی عەلی بکات.


خوێندنەوەی شێعڕی “من نامهەوێ بێ وڵات بمرم” – هه‌ڵوێست\nسه‌ره‌تا / بابه‌تی نوێ / خوێندنەوەی شێعڕی “من نامهەوێ بێ وڵات بمرم”\nشه‌هلا ده‌باغی 2018-02-17 بابه‌تی نوێ, هونه‌ر لێدوانێك بده 68 بینراوه\nکاتێک بەلەمی شێعرێک لە دەریای مێشکتدا دێت و دەچێ، ناچاری بە ناختدا شۆڕ بیتەوە تا سووڕ و سەمای بەلەم شەپۆلەکانی ڕوح بگەێنێتە کەناری ئاسوودەیی. لێرەدا نە دەریا و شەپۆلەکانی بەڵکو سەمای بەلەمە کە هێزی جوڵەیە و ئاخی ناخت زۆرەبانی دەگەڵ دەقێک دەگری نە بۆ ئەوە بەسەریدا زاڵ بێ، بەڵکو بۆ ئەوە هەستی ناو شێعرەکە گەردوونێکی فراوانتر لە دەریای مێشکی تۆی داگیرکردووە: گەردوونی ئاشقانی کوردایەتی.\nئینجا ڕەنگە زۆرت بە سەر زۆربەی شێعرەکانی شاعیرەکەدا نەشكێ، بەڵام ڕاست لە یەک شێعرەدا و بۆ یەک مەبەست تۆ و “ڕامان” یەک دەگرن و دەگەن بە یەک: هەست و بیری کوردایەتی:\nلە سەمای گەڵایەکی وەرویدا\nڕامان سۆفی سوڵتانی لەو ئەدیب و شاعیرانەیە کە نەک هەر لە مانای “مانا” دەگات کە بگرە لە بواری “جوانناسی”شدا قەڵەمێکی کەم وێنەیە. ئەو جوانناسی تەنیا وەک فۆرم و جۆری دەربڕین بۆ نیشاندانی جوانی و هەست بەکار ناهێنی، کە وەک خودی مانا بەکاری دەبا.\nدەستبردن بۆ “جوانناسی” ئەستەمە بەڵام کاتێک سەمای شێعرێک ئەفسوونی کردی چ کەردەن جگە لە قۆڵ هەڵماڵین؟ بەڵکو بە شیکردنەوەی شێعرەکە مانایەک بۆ خودی خۆت/خوێنەر ببێتە چرای ژیانی ئاڵۆزی کورد و حەجمینی دەریای مێشک.\nکە مانا و جوانناسی، فۆڕم و هەوێن تێکەڵاو دەبن، شێعر دەبێتە دالی مەدلوولێک، مەدلوولێکی گەورە کە هەر خۆی بەتەنیا مانای تەواوی دال و مەدلوولەکانی ترە، “مەدلوولێکی سەربەخۆ”، مەدلولێک تا گەردوونی شێعڕی کوردایەتی بخاتە سەر ڕێچکە و هێڵی سەربەخۆیی. گەردوونێک دەبێ بسووڕێ کە شێعرێک بنووسرێ تا بەمجۆرە نیشتمانێک/وڵاتێك لە دایک بێ: کوردستان.\nشێعڕ بۆ ڕامان هزرو بیر، هەست و جوانناسییە لەیەک کاتدا. کاتێک ئەم سێ سامانە مێژووی- هەستی- کولتورییە لە “دەقێکی ڕامانی” دا تێکەڵاو دەبن، دەق لە مەرگ دوور دەکەوێت و دەگاتە هەرمان، وەبیر دەمێنێ، بڵاو دەبێتەوە، دەبێتە هێلانە/وڵات بۆ وشەگەلێک کە تێیدا بحەسێنەوە تا خۆێنەر و شاعیر غەریبانە نەمرن و پێکەوە بگەنە نیشتمانێک بۆ ژیان. نیشتمانێک کە شاعیر تەنانەت لە گەڵایەکی وەریودا، تۆ بڵێ شەهیدێک یا ئەوینێکی لەدەست چوو، بەدوایدا دەگەڕێ. شاعیر نایەوێ بێ‌وڵات/ بێ‌ناسنامە/بێ‌ئەوین بمرێ. ئەو دەیەوێ بژی، بەڵام بۆ ژیانێکی ئازاد هێندێک مەرج هەن، گرینگترین مەرج: بوونی وڵاتێکە تا تێیدا سەربەست دەست بۆ قەڵەم بەری، نەک غەریب و ژێرچەپۆکە داکەوی.\nئینجا کە سەمای گەڵایەکی وەریو بوو بە نیشتمانی شاعیرێکی جوانپەرەست، و لە پێکەنینێکی منداڵانەی یاردا وڵاتێک دۆزراوە، شاعیر ئامادەی مەرگ دەبێ. مەرگ لە باوەشی یار و پێکەنینی ئەودا مەرگێکی شازە و بەبایەخ، چونکە نرخی خۆی بۆ دراوە، نرخێک بارستای گەران بەدوای ڕزگاری، ئازادی و بەرخۆدان.\nمەرگ و ژیان دووانەی یەکن هەر بۆیە هەوەڵ شاعیر لە مەرگ/ گەڵای وەرویدا نیشتمان/ژیان دەدۆزێتەوە و دواتر لە پێکەنینی یاردا نیشتمانێک بۆ مردن سازدەکا تا بەسەر خودی مەرگدا زاڵ بێ. بەواتایەک داهێنانێكی هونەری هەستیار دەبێتە “وحی”یەک لە نەبوونەوە بەرەو بوون، لە بێ وڵاتی بەرەو خاوەن بوونی وڵات، لە مەرگەوە بەرەو ئەبەدییەت، لە ئەسیری بۆ ڕەهایی، و لە بێ نیشانەیی بەرەو کۆد و نیشانە و وشە. بەمجۆرە گەشاوەترین ئەستێرە لە گەردوونی شێعری ڕامان دا لەدایک دەبێ، بەناوی “من نامهەوێ بێ وڵات بمرم”. و لە ئێستاتیکای دەقێکی مێژوەیی- هەستی و جوانناسانەدا وڵاتێک لەدایک دەبێ بۆ ژیان.\nتاگه‌كانتوێژینەوە رەخنە زمانی کوردی شاعیران شۆڕشی كوردستان هەڵوێست\nپێشوو دەسەڵاتی گەندەڵ\nدواتر بەرپرسیارێتی مێژوویی بریتانیا لە تراژیدیای سەد ساڵەی کوردا – بەشی دووەم: بریتانیا و ڕۆژهەڵاتی کوردستان


وتووێژ:تۆربینی با - ویکیپیدیا، ئینسایکڵۆپیدیای ئازاد\n@Sakura emad: ئەم وتارەتان دروست گرێداوە؟ ئەگەر وتارەکە لەسەر (Wind turbine) بێت، ئەوە ناوەکان یەکناگرنەوە. سەرچیا — ١٨:٥٣، ٥ی ئازاری ٢٠٢١ (UTC)\nبەڵێ تکایە، ئەیگۆرم بۆ توربینی با؟ 💖 Sakura emad 🌸 (لێدوان) ٢٠:٤٥، ٥ی ئازاری ٢٠٢١ (UTC)\nکرا سپاس ℋ𝒶𝓇𝓎𝒶𝒹 وتووێژ💬 ٢٠:٥٩، ٥ی ئازاری ٢٠٢١ (UTC)\nتۆربین نییە تووربین-ە. پێم سەیرە ئەو شتانە بۆ وا ھەڵە دەڵێن. سەرۆکی ئەمریکا بووش بوو دەیانوت بۆش! بۆ مەگەر خاڵییە.-- چالاک وتووێژ ١٣:٠٦، ٦ی ئازاری ٢٠٢١ (UTC)\nھەڵە گوتن نییە. مەرج نییە وشە ڕێک وەکوو خۆی بچێتە نێو زمانێکی دیکە، بەو شێوەیە خەڵک وەریان گرتووە کە ڕەنگە پەیوەندی بە ئاسانی گۆکردنیەوە ھەبێت. منیش دەتوانم بڵێم «تووربین» چییە؟! کەسێکە کە توور دەبینێت، بەڵام گەمە بە زاری کەس ناکەم. سەرچیا — ١٣:٢٤، ٦ی ئازاری ٢٠٢١ (UTC)\nگەمەکردن نییە کاکە. قسە بە بەڵگە بکە. چۆناوچۆن تۆربین ھاسانە تووربین ئەستەمە؟! کوا بەڵگەت بۆ ئەم قسەیە؟ پێمان بڵێ با ئێمەیش بزانین بۆ چی بۆ کورد ھاسان نییە بڵێ تووربین؟ چاک بوو وتت دووربین. دووربین بۆ کورد ھاسانە بەڵام تووربین ئەستەمە و دەبێ بڵێ تۆربین! وشەی ھووربینی کرمانجی چی؟ خۆ کێشە ئەمانە نییە. کێشە گەورەکە ئەمەیە قسەی حەق وەرناگرن.-- چالاک وتووێژ ١٨:٥٩، ٧ی ئازاری ٢٠٢١ (UTC)\nمن دەڵێم ڕەنگە ئەوە ھۆیەکەی بێ. ئەوە بێت یان شتێکی دیکە وشەکە وا گۆدەکرێت لەنێو بەشێکی کورد. گرنگ ئەوەیە یەکسەر وشەیەک ڕەت نەکرێتەوە. لەو دووەش ھەر کامەی دابنرێت بۆ من جیاوازییەکی ئەوتۆی نییە. سەرچیا — ١٩:٤٨، ٧ی ئازاری ٢٠٢١ (UTC)\nناڵێم بۆ منیش فەرق دەکا یا شتێکم دەست دەکەوێ ئەگەر بیکەینە تووربین. من دەڵێم با فێری شێوازی دروستی وەرگرتنی وشەی بیانی بین. ئۆ جێگای خۆی ھەیە و ئوو-یش جێگای خۆی. ھیچ پێویست نییە ئەمانە تێکەڵ کەین. بەڵێ ھاسانی دەربڕینی وشەی بیانی قسەیەکی ڕاستە بەڵام ئەم قسەیە لێرەدا ھەر وەک نموونەم ھێناوە قسەیەکی نەگونجاوە.-- چالاک وتووێژ ٠٨:١١، ٨ی ئازاری ٢٠٢١ (UTC)\nبەڕێزان وابزانم پێویستە ئارامتر بین، لەوەی ئێستا و وپ:شت و ←وپ:یگ و وپ:لبب بپارێزین. ببورن سوپاس بۆ تێگەیشتن 💖 Sakura emad 🌸 (لێدوان) ٠٨:٣٧، ٨ی ئازاری ٢٠٢١ (UTC)\nئارامین. کێشەمان نییە.-- چالاک وتووێژ ٠٩:٠٣، ٨ی ئازاری ٢٠٢١ (UTC)\nئەگەر پێتان چاکترە و کەسیش ناڕازی نییە بیکەنە ئەوە. وەک گوتم بۆ من زۆر فەرق ناکا. سەرچیا — ١٣:٠٤، ٨ی ئازاری ٢٠٢١ (UTC)\nوەرگیراو لە «https://ckb.wikipedia.org/w/index.php?title=وتووێژ:تۆربینی_با&oldid=760828»\nئەم پەڕەیە دواجار لە ١٣:٠٤ی ٨ی ئازاری ٢٠٢١ نوێ کراوەتەوە.


تێکۆشەرێکی دێرینی کۆمەڵە لە ناوچەی سەقز ماڵئاوایی لە ژیان کرد - کۆمەڵەی زەحمەتکێشانی کوردستان\nتێکۆشەرێکی دێرینی کۆمەڵە لە ناوچەی سەقز ماڵئاوایی لە ژیان کرد\nبە پێی ئەو هەواڵەی کە لە شاری سەقزەوە گەیشتۆتە ناوەندی راگەیاندنی کۆمەڵە، بە داخەوە ئەمرۆ پێنج شەممە ٢٦ی پووشپەری ١٣٩٩ی هەتاوی ،کاک مستەفا ئیلاهی ناسراو بە مستەفا عەرەب،تێکۆشەری دێرینی کۆمەڵە، لە ئاوایی “پیریۆنس” بە هۆی وەستانی دڵ،بۆ هەمیشە چاوەکانی لێکنا. هاورێ مستەفا عەرەب،هەم وەک تێکۆشەرێکی دێرینی کۆمەڵە و،هەمیش وەک زیندانییەکی خۆراگر و وەفادار بە رێبازی کۆمەڵە،سیمایەکی خۆشەویست و جێگای متمانەی خەڵکی ناوچەی سەقز و هەموو ئەو کەسانە بوو کە لە نزیکەوە دەیانناسی. هەرچەند هاورێ مستەفا لە ریزی خەباتی پێشمەرگانە دابرابوو،بەڵام ژیانی ئاسایی و رۆژانەی هاورێ مستەفا و زۆربەی هاورێیان وتێکۆشەرانی دێرینی کۆمەڵە،مەیدانێکی دیکەی خەبات و تێکۆشان بووە و هەیە.هەر بۆیە مەرگی هاورێ مستەفا و زۆربەی تێکۆشەرانی دێرێنی کۆمەڵە،کە هەموو ساتەکانی تەمەن و، هەموو دەرفەتەکانی ژیانیان بۆ خەبات و تێکۆشان لە پێناو ئامانجە بەرزە ئینسانییەکانیان تەرخانکردووە و،هەتا دوا هەناسە لەسەر بیر وباوەر و ئامانجەکانیان وەفادار ماونەتەوە،شەپۆلێکی بەرینی هاوسۆزی و هاوخەمی دەخوڵقێنێ. تەرمی هاورێ مستەفا عەرەب لە نێو کۆری بەرین و گەرمی هاورێیانەی دۆستان و ئازیزانیدا و،بە شێوەیەکی شایستە ئەسپەردە کرا.\nبژی یادی ئازیزی هاورێ مستەفا ئیلاهی ناسراو بە مستەفا عەرەب ناوەندی\nراگەیاندنی کۆمەڵەی زەحمەتکێشانی کوردستان\n٢٦ی پووشپەری ١٣٩٩ی هەتاوی ١٦ی ژووییەی ٢٠٢٠ی زاینی\n2020/07/17 /by عەتا\nhttps://www.komala.com/wp-content/uploads/2020/07/Capture-Copy-2.png 390 700 عەتا https://www.komala.com/wp-content/uploads/2014/03/logo.png عەتا2020-07-17 11:56:432020-07-17 11:56:47تێکۆشەرێکی دێرینی کۆمەڵە لە ناوچەی سەقز ماڵئاوایی لە ژیان کرد\nکۆبوونەوەی بەشی نیزامیی ناوەندی هاوکاریی حیزبەکانی کوردستانی ئێران... سزایەکی قورس لە وەڵامی مافێکی بنەڕەتیدا (سەپاندنی سزای دە ساڵ زیندان بۆ وانەبێژێکی زمان تاو...


ئیتر به گوێی دڵم ناکه‌م.\nئه‌م به‌یانیه..خه‌به‌رم بۆوه.. له‌سه‌ر مێزێکی سپی به دیار چه‌پکه گوڵی شه‌وه‌زه‌نگه‌وه دوا په‌ڵه‌ی بارانی ئه‌شکم هه‌ڵڕشت و په‌یمانم دا ئیتر به گوێی دڵم نه‌که‌م.\nلێره ئه‌وه منم، نامۆی دووره وڵات ئاپوره‌ی غـه‌م خۆی خزاندۆته زامه‌کانمه‌وه هێنده داڵده‌ی په‌ژاره‌م دا، پێموابوو ڕۆحم چوست ده‌کاته‌وه، بۆیه ده‌گریام، تا بارانی ئه‌شک په‌ڵه به هاوڕێیه‌تیمان بدات، ده‌چوومه به‌ر باران تا ساتێکیش بێت هه‌ڵمێ له گیانم هه‌ڵسێ و له‌م ئازارانه‌م که‌م کاته‌وه، به‌ڵام خۆ من ئه‌فریدگار نیم تا فریادڕه‌سی خۆشیه‌کانتان بم.. هه‌موو غه‌مه‌کانتان به کۆڵی منه‌وه بێ و.. خودا ئێوه‌ی خستبێته قوژبنی خۆپه‌رستییه‌وه ئیتر ئێوه شه‌یتانی دۆزه‌خ و ڕۆحتان له‌نێو ده‌می ئاگردایه و.. منیش له‌م بیابانه ساردوسڕه نیگه‌ران نیم..\nهۆ هاوڕێیانی دوای غه‌مه بێ کۆتاکانم.. هه‌ر دوای ئازاره نه‌مره‌کان ده‌بینم په‌نجه‌م له قه‌ڵه‌مێک ئاڵاوه.. ئه‌مڕۆ ئیتر بۆنی قه‌ڵه‌م ده‌که‌م.. دێڕێ ده‌نووسم و بۆ دێڕێکی تر سه‌رم ده‌نێم به لای قه‌ڵه‌مه‌که‌مه‌وه.. ئه‌ها قه‌ڵه‌م بۆته خه‌نجه‌ر و له دڵی وشه‌می ده‌نێم ڕسته‌کان هه‌نجن هه‌نجن ده‌که‌م.. هاوڕێکانم ده‌که‌مه ئه‌کته‌ری سه‌ره‌کی باسه‌که‌م، یاده تاڵه‌کانیش ده‌که‌مه به‌رگی خامه‌که‌م و سه‌رنووسه‌ره‌که‌ش ده‌که‌مه ئه‌هریمه‌ن..\nئا هاوڕێیان ئه‌وا (سی) ساڵ له ته‌مه‌نم ده‌سڕمه‌وه، سی ساڵ ده‌نێمه دووتویی یادنامه‌ی بیرچوونه‌وه‌م به‌ندیان ده‌که‌م کۆت و زنجیری قه‌ده‌ریان لێ ده‌به‌ستم.. وا قه‌ده‌رێ له ته‌مه‌نی ساردوسڕم ده‌که‌مه قوربانی یاد و بیره‌وه‌رییه قه‌شه‌نگه‌کان ئه‌که‌مه خه‌ونێک، له‌سه‌ر په‌ڕه‌کانی تراویلکه فوویان لێ ده‌کــه‌م، له ناو ده‌ریای ڕه‌شـدا حه‌ز و ئاره‌زوه‌کان نوقم ده‌که‌م، ئه‌و یادانه له بن گۆم ده‌نێم، ئه‌وه ده‌زانم که ئێستاکێ شه‌پۆلی ڕه‌ش یاری به وشه‌کان ده‌کات .. به پۆشاکی لیــته دایانده‌پۆشێ و به‌په‌یژه‌ی دڕکپۆشدا ڕووه‌و دۆزه‌خ ئۆغر ده‌که‌ن..\nله ڕۆژێکدا که ئاگربارانه ئێوه بۆ دونیای په‌شیمانی سه‌فه‌ر ده‌که‌ن.. منیش رۆحی نه‌بینراوم له ئاسمانی به‌ریندا له‌گه‌ڵ گشت فریشته‌کاندا ده‌بینمه‌وه خه‌ریکی سه‌ماکردنن، غه‌مم بوو جارێکی دی باسکم بکه‌مه سه‌رینی وشه‌کانتان، غه‌مم بوو خوێنبه‌ر و خوێنهێنه‌رم بکه‌مه جۆگه‌له‌ی غه‌مه‌کانتان.. نا ئیتر به گوێی دڵم ناکه‌م سه‌دان پێک له چاوی وونبونتان هه‌ڵئه‌ده‌م.. هۆنراوه‌ی جوان بۆ یادی بیرچوونه‌وه‌تان ده‌نووسم.. ده‌یانکه‌مه په‌یڤی ڕه‌نگاڵه و له گه‌ردنی هاوڕێیه‌تی ده‌نێم.. له‌گه‌ڵ دوا بزه‌ی دووریتاندا بیرمه شه‌وانی تاریکی ئێوه‌م پر له مرواری گرانبه‌ها ده‌کرد.\nمن بووم هه‌ناسه‌ی ساردی ئێوه‌م به سۆزی ده‌نگی خۆم گه‌رم ده‌کرده‌وه، ئه‌وه من بووم زستانی پڕ له کڕێوه‌م پڕ له شنه‌ی با و شه‌ماڵی بۆن به گووڵ ده‌کرده‌وه، هه‌ر منیش بووم وه‌ک ماسی خۆم هه‌ڵدایه وشـکانیی.. وڵاتی ئاوم جێهێشت.. له‌نێو گه‌ڵاڕێزانه‌وه ده‌هاتمه‌وه به باوه‌شێک لق و چڵی سه‌وزه‌وه، ده‌ماڵئاوا بۆ دواجار ماڵئاوا ئیتر به‌بێ ده‌نگ ده‌خه‌وم و چاولێکده‌نێم، به وشه‌ی جوان پشه..پشه بۆ هه‌نسکی دڵم و فرمێسکی چاوم و هه‌ناسه‌ی گه‌رووم ئه‌که‌م، وشه سه‌رسامه‌کان ده‌هۆنمه‌وه، ملوانکه‌ی قه‌شه‌نگ ده‌که‌مه ملی ته‌نیایم .. ژیان ده‌که‌مه ژووانێک تا یادگارییه‌کانی ئێوه‌ی به‌سه‌ردا بپه‌ڕێنمه‌وه وڵات له نامۆیی دووره‌وڵاتیی ده‌سڕمه‌وه لانه‌یه‌ک بۆ ئه‌وینی پاک و بێگه‌ردی خۆم به پووشوپه‌ڵاش و هه‌ستی ناسک.. په‌یڤی هه‌نگوینی ئه‌هۆنمه‌وه یاده‌کانیش وه‌ک خورپه‌کانی دڵم گوێبیست ئه‌بن تا ئیتر هه‌رگیزاو هه‌رگیز ره‌نگ و ده‌نگی ئێوه له ناخی دڵمدا نه‌ژێته‌وه..\nدڵنیابن ژیان قه‌ده‌ره و یاده‌کان له چوارچێوه‌ی په‌نجه‌ره‌یه‌ک ئه‌گرم که بڕوانێته سه‌ر ئه‌و دارستانه‌ی که پڕیه‌تی له گورگ و ئاژه‌ڵه دڵبه‌ردینه‌کان.. دواجار دڵم ده‌شۆمه‌وه به‌م سروودانه.. نه‌فره‌ت له‌و ڕۆژانه‌ی که بزه و ئه‌شکم له‌گه‌ڵتان تێکه‌ڵ ئه‌بوو.. له‌و ساتانه‌ی که گیانبه‌خش ده‌بووم بۆتان.. له‌و چرکانه‌ی گوێبیستتان بووم نه‌فره‌ت نه‌فره‌ت .. نه‌فره‌ت.. بڕۆن ئێوه دۆڕان و با چیتر وشه وێڵ و سه‌رگه‌ردانه‌کانم له گوناه و تاوانتان خۆش نه‌بێ.. ئۆخه‌ی دوایی هات به داستانه‌کانی ئه‌فسانه.


مانگه‌شه‌وی ریفراندۆمه‌كه‌ی مه‌سعود به‌رزانی سه‌ر له ئێواره دیاربوو | Rwmal\nده‌ستپێك وتار مانگه‌شه‌وی ریفراندۆمه‌كه‌ی مه‌سعود به‌رزانی سه‌ر له ئێواره دیاربوو\nنوسه‌رێكی به‌ریتانی به‌ناوی ( مارتین جه‌ی ) له وتارێكیدا له ژێر ناونیشانی(خۆكوژیی سیاسیی ـ ته‌قدیره هه‌ڵه‌كانی بارزانی) نوسیویه‌تی و ده‌ڵێت :” به‌رزانی رێك ئه‌و قسه‌یه‌ی چارلۆت برۆنتی ده‌یگرێته‌وه كه ده‌ڵێت گوریسێك ده‌ده‌ی به پیاوێك بۆ خۆرزگاركردنی به‌ڵام ده‌یئاڵێنێ له ملی و خۆی پێ ده‌خنكێنێت”. مه‌به‌سته‌كه‌ی ( مارتین جه‌ی ) ئه‌وه‌یه كه مه‌سعود به‌رزانی له ریفراندۆم دا ئه‌زموونی سیاسی و حوكمڕانی و په‌یوه‌ندییه دیپلۆماسییه‌كانی كوردی تێكو پێكدا و كوردستانی به‌خاك و خه‌ڵكه‌وه تا لێوای فه‌وتان برد ، مه‌سعود به‌رزانی به‌بێ ووردبوونه‌وه و شیكردنه‌وه‌ی دۆخی ئه‌وكاتی ناوخۆیی و ناوچه‌یی و نێوده‌وڵه‌تیی و هیچ حیساباتێكی ئیقلیمی و نێوده‌وڵه‌تی له به‌رچاو نه‌گرت ، ریفراندۆم پێچه‌وانه‌ی مژده‌و به‌ڵێن و پێشبینیه‌كانی مه‌سعود به‌رزانی و حزبه‌كه‌ی كوردی به‌بێ پشتیوان و بێ دۆست له‌ئاستی ناوخۆی و هه‌رێمی و نێوده‌وڵه‌تی هێشته‌وه .\nبەهۆی خۆپیشاندانی بەشێک لەپیشەوەران ڕێگای سەرەکی سلێمانی-کەرکوک داخرا


دۆناڵد ترەمپ سەرۆکی کۆمپانیای ئیکسن‌مۆبڵ بۆ پـۆستی وەزیری دەرەوە هەڵدەبژێرێت\nسەرۆکی داهاتووی ئەمەریکا بەڕێوەبەری جێبەجێکاری کۆمپانیای ئیکسن‌مۆبڵی هەڵبژارد تاوەکو ببێتە وەزیری دەرەوەی ئەمەریکا لە بەڕێوەبەرایەتیـیەکەی کە لە 20 ی مانگی یەکی ساڵی داهاتوو دەسـتبەکاردەبێت.\nدۆناڵد ترەمپ ئەمڕۆ سێشەممە لە تویتەرەکەی خۆی نووسیویەتی " یەکێـک لە کاردارە مەزنەکانی جیهانم هەڵبژارد، ڕێکس تیڵـرسن، سەرۆک و بەڕێوەبەری جێبەجێکاری ئیکسن‌مۆبڵ Exxon Mobil ، تاوەکو ببێتە وەزیری دەرەوە."\nپاشان نووسیویەتی " ئەوە شتەی زۆر بە دڵمە لە بارەی ڕێکس تیڵـرسن، ئەوەیە ئەزمونێـکی زۆری سەرکەوتووانەی هەیە لە مامەڵەکردن لەگەڵ هەموو جۆرێـک لە حکومەتە بیانیـیەکاندا."\nڕێکس تێڵرسن تەمەن 64 ساڵ لە دایکبووی ویلایەتی تەکساسە و لە ساڵی 1975 لە زانکۆی تەکساس بڕوانامەی بەکالۆریۆسی لە ئەندازیاری شارستانی بەدەسـتهێناوە. هەر لە هەمان ساڵدا لە کۆمپانیای ئیکسن‌مۆبڵ وەک ئەندازیار دامەزراوە. لە ساڵی 2006 وە هەتا ئەمڕۆ سەرۆک و بەڕێوەبەری جێبەجێکاری کۆمپانیاکە بووە.\nبەڵام ڕەنگە پەسەندکردنی وەک وەزیری دەرەوە لە لایەن ئەنجومەنی سیناتەوە بە سانایی تێپەڕنەبێت، ئەمەش لەبەر چەند هۆیەک، لەوانە هیچ ئەزمونێـکی دیپـلۆماسی نیـیە و پەیوەندیەکی زۆری لەگەڵ ڕووسیا هەیە و بە تایبەتی لەگەڵ ڤلادیمیر پـوتن سەرۆکی ڕووسیا کە لە ساڵی 2012 مەدالیای هاوڕێـیەتی پـێشکەش کرد.\nجۆن مەکـکەین سیناتۆری کۆماری لە وتووێژێـکیدا لەگەڵ کەناڵی CNN سەرسوڕمانی خۆی لە هاوڕێـیەتی نێوان تیڵـرسن و پـوتن دەربڕی و گوتی چۆن دەکرێت هاوڕێی کەسێـک بیت کە ئەندامی دەزگای هەواڵگری سۆڤێت KGB بووبێت.\nهەروەها مارک ڕۆبیۆ کە ئەویش سیناتۆرێـکی کۆماریـیە، گوتی هاوڕێـیەتی لەگەڵ پـوتن خەسەڵەتێـک نیـیە کە خوازیاربێت لە وەزیری دەرەوەدا هەبێت.